sagorsarker/bangla-wikipedia huggingface dataset:
ভোলাহাট উপজেলা

ভোলাহাট উপজেলা বাংলাদেশের চাঁপাইনবাবগঞ্জ জেলার একটি প্রশাসনিক এলাকা।
এই উপজেলাটি বাংলাদেশের উত্তরাঞ্চলের সর্ব পশ্চিমের চারটি ইউনিয়নের সমন্বয়ে গঠিত। আয়তন ১২৩.৫২ বর্গ কিমি। অবস্থান: ২৪°৪৮´ থেকে ২৪°৫৮´ উত্তর অক্ষাংশ এবং ৮৮°০৮´ থেকে ৮৮°১৬´ পূর্ব দ্রাঘিমাংশ।এর উত্তর, পূর্ব ও পশ্চিমে ভারতের পশ্চিমবঙ্গ, দক্ষিণে শিবগঞ্জ উপজেলা ও গোমস্তাপুর উপজেলা।
ভোলাহাট ছিল ঐতিহাসিক গৌড়ের উপশহর। প্রাচীন বঙেগর রাজধানী ঐতিহাসিক গৌড় নগর্। এ উপজেলার লাগোয়া, ঠিক পশ্চিমে ঐতিহাসিক আবুল ফজল খ্যাত “ছাটিয়া ভাটিয়ার” বা আধুনিক ঐতিহ্যবাহী ভাতিয়া বিলের পশ্চিম সংলগ্ন স্থানে অবস্থিত। তাই ভোলাহাট-এর ইতিহাস গৌড় নগরী-কেন্দ্রীক। ভোলাহাট-এ কখন জনবসতি গড়ে উঠেছিল, তা নির্দিষ্টভাবে জানা যায় না।
বাংলাদেশের ভূখণ্ড সৃষ্টি করেছে দেশটির অসংখ্য ছোট-বড় নদী। ভূতত্ত্বিকদের ধারণা যে, আনুমানিক বিশ-বাইশ কোটি বছর আগে এ অঞ্চলটি (সমগ্র বরেন্দ্র অঞ্চল) সমুদ্রগর্ভে নিমজ্জিত ছিল। হিমালয়ের পলি জমে স্তরে স্তরে গড়ে উঠেছে ভূখণ্ডটি। মহানন্দা ও পদ্মা নদীর মধ্যবর্তী ভূভাগের প্রায় ৮,৪০০ বর্গকিলোমিটার এলাকা জুড়ে যে বরেন্দ্র অঞ্চল, তা পলি গঠিত সমতল ভূমি থেকে প্রায় ১৫-৪০ মিটার উঁচু।
এই উপজেলার ইউনিয়নগুলো হচ্ছে - 
২০০১ সালের আদমশুমারি বাংলাদেশ অনুযায়ী ভোলাহাট উপজেলার মোট জনসংখ্যা ৯২,১৪৯ জন। পুরুষ জনসংখ্যার ৫০.৫৮%, এবং নারী ৪৯.৪২%। এই উপজেলা পরিবারের হল ১৯,২৫৭টি। বাংলাদেশ আদমশুমারি, ২০০১ হিসাবে সাক্ষরতার হার ৩৯.২২% এবং পুরুষ সাক্ষরতার হার ৩৯.৭১% ও মহিলা সাক্ষরতার হার ৩৮.৭৪%।
এখানে আম, ধান, রেশম এবং চর অঞ্চলে আখের চাষ হয়।
ভোলাহাট উপজেলা প্রধানত আমের উপর নির্ভরশীল। তবে রেশম শিল্পটি এখনও বেঁচে রয়েছে। মূলত ভোলাহাট উপজেলার বজরাটেক অঞ্চলে রেশমের ব্যবসা এখন বিদ্যমান।
চাঁপাইনবাবগঞ্জ জেলা শহর থেকে দুই রুটে সড়ক পথে ভোলাহাট উপজেলা সদরে যাওয়া যায়। 
১) চাঁপাইনবাবগঞ্জ জেলা শহর থেকে কানসাট হয়ে বড়গাছী বাজারের উপর দিয়ে... 
২) চাঁপাইনবাবগঞ্জ জেলা শহর থেকে রহনপুর হয়ে...
১) মহানন্দা নদী
২) কাজী জালাল সাহেবের তিন শত বিঘা জমির উপর আম বাগান।
৩) দেশের দ্বিতীয় বৃহত্তম বিল ভাতিয়া বিল।
৪) জামবাড়িয়া ইউনিয়নের ছোট জামবাড়িয়ায় অবস্থিত ঐতিহাসিক প্রাচীন মসজিদ।
৫) "গোহালবাড়ী তালপল্লী" পর্যটনকেন্দ্র 
৬) নয়নাভিরাম বজরাটেক ঘাট
৭) মুজিবনগর আবাসন
৮) টাঙ্গন (মহানন্দা ও টাঙ্গন নদীর মোহনা)
১) ভোলাহাট প্রেসক্লাব
২) সাপ্তাহিক ভোলাহাট সংবাদ
৩) বড়গাছি হাট(সাপ্তাহিক)
৪) গোহালবাড়ি হাট
চাঁপাইনবাবগঞ্জ সদর উপজেলা

নবাবগঞ্জ সদর উপজেলা বাংলাদেশের চাঁপাইনবাবগঞ্জ জেলার একটি প্রশাসনিক এলাকা। সংসদীয় চাঁপাইনবাবগঞ্জ-৩ নামেও পরিচিত এই উপজেলা।
এই উপজেলাটি বাংলাদেশের মানচিত্রে চাঁপাইনবাবগঞ্জ সদর উপজেলার অবস্থান সর্ব পশ্চিমে। উত্তরে নাচোল উপজেলা ও শিবগঞ্জ উপজেলা, দক্ষিণে ভারতের পশ্চিমবঙ্গ, পূর্বে তানোর উপজেলা ও গোদাগাড়ী উপজেলা, পশ্চিমে শিবগঞ্জ উপজেলা। চাঁপাইনবাবগঞ্জ সদর উপজেলা ২৪‘২২ `হতে ২৪‘৫৭ `উত্তর অক্ষাংশে এবং ৮৭‘৫৫ `হতে ৮৮‘২৩ `পূর্ব দ্রাঘিমায় অবস্থিত।
১৯৪৭ সালে ভারত বিভাগের সময় র‌্যাডক্লিফ রোয়েদাদ অনুসারে নবাবগঞ্জ এবং তার পার্শ্ববর্তী শিবগঞ্জ, নাচোল, ভোলাহাট ও গোমস্তাপুর থানাকে মালদহ থেকে বিচ্ছিন্ন করে পূর্ব পাকিস্তানের রাজশাহী জেলার অন্তর্ভুক্ত করা হয়। শাসন ব্যবস্থার সুবিধার্থে ১৯৪৮ সালের ১ নভেম্বর রাজশাহী জেলার একটি থানা ও দিনাজপুরের অন্তর্ভুক্ত পোরশা থানাসহ একটি নতুন মহকুমার সৃষ্টি হয় এবং নবাবগঞ্জ শহরে মহকুমা সদর দপ্তর স্থাপিত হয় । এই নতুন মহকুমার নাম রাখা হয় ‘নবাবগঞ্জ’।
১৯৮২ সালে তৎকালীন রাষ্ট্রপতি হুসেইন মুহম্মদ এরশাদ প্রশাসনকে জনগণের দোর গোড়ায় পৌঁছে দেয়ার ঘোষণা দিয়ে থানাগুলোকে উপজেলা এবং মহকুমাকে জেলায় রূপান্তরিত করেন। এই পদক্ষেপের কারণে নবাবগঞ্জের ৫টি থানা শিবগঞ্জ, নাচোল, ভোলাহাট, গোমস্তাপুর ও চাঁপাইনবাবগঞ্জ সদর উপজেলায় উন্নীত হয়।
এই উপজেলাটি ১৪টি ইউনিয়নের সমন্বয়ে গঠিত। এগুলো হলোঃ
২০০১ সালের আদমশুমারী অনুযায়ী এখানকার মোট জনসংখ্যা ৪,৫২,৬৫০ জন; এর মধ্যে পুরুষ ২,২৭,৩০১ জন এবং মহিলা ২,২৫,৩৪৯ জন।
এখানে ২৫০ শয্যা বিশিষ্ট হাসপাতাল। একটি আধুনিক চক্ষু হাসপাতাল রয়েছে।
আম এই অঞ্চলের প্রধান অর্থকরী ফসল। 
অর্থনীতি কৃষিনির্ভর। আমচাষ এই উপজেলার জীবিকার প্রধান উৎস। 
চাঁপাই নবাবগঞ্জ সদর উপজেলায় দুইটি ব্রিজ রয়েছে।
পাবনা সদর উপজেলা

পাবনা সদর উপজেলা বাংলাদেশের পাবনা জেলার অন্তর্গত একটি উপজেলা।পাবনা জেলা পদ্মা এবং যমুনা নদীর মিলনস্থলে অবস্থিত। ১৯৪৮ সালে যমুনা নদীকে পাবনা জেলার সীমানা নির্ধারক ঘোষণা করা হয়। কাজেই পাবনা একটি প্রাচীন জেলা এবং সদর উপজেলা জেলার প্রাণকেন্দ্রে অবস্থিত।
এই উপজেলার উত্তরে আটঘরিয়া উপজেলা, দক্ষিণে কুষ্টিয়া জেলার কুমারখালী উপজেলা ও রাজবাড়ী জেলার পাংশা উপজেলা, পূর্বে সাঁথিয়া উপজেলা ও সুজানগর উপজেলা, পশ্চিমে ঈশ্বরদী উপজেলা।
নির্বাচনী এলাকাঃ ৭২, পাবনা-৫।
থানা/ইউনিয়নঃ ১ টি পৌরসভা এবং ১০ টি ইউনিয়ন।
মৌজাঃ ২৫৯ টি।
ইউনিয়নগুলিঃ মালিগাছা ইউনিয়ন, ভাঁড়ারা ইউনিয়ন, আতাইকুলা ইউনিয়ন, মালঞ্চি ইউনিয়ন, দাপুনিয়া ইউনিয়ন, গয়েশপুর ইউনিয়ন, সাদুল্লাপুর ইউনিয়ন, চরতারাপুর ইউনিয়ন, হেমায়েতপুর ইউনিয়ন, দোগাছী ইউনিয়ন
১৯২৮ সালের ১৬ অক্টোবর তারিখে তৎকালীন রাজশাহী জেলার ৫টি এবং যশোহর জেলার ৩টি থানা নিয়ে পাবনা জেলার সৃষ্টি হয়। ১৮৫৫ সালে সিরাজগঞ্জ থানাকে ময়মনসিংহ জেলা থেকে নিয়ে পাবনা জেলার সাথে যুক্ত করা হয়। ১৯৮৪ সাল পর্যন্ত পাবনা সদর মহকুমা এবং সিরাজগঞ্জ নিয়ে পাবনা জেলা গঠিত ছিল। ১৯৮৪ সালে পাবনা ও সিরাজগঞ্জ দুটি স্বতন্ত্র জেলা হিসেবে পরিচিতি লাভ করে।
জনসংখ্যাঃ ৪,৭৬,৯৩২ জন।
ঘনত্বঃ ১০৭৪ জন/বর্গ কিঃ মিঃ 
মোট ইউনিয়ন:
"সূত্র" আদমশুমারি রিপোর্ট ২০০১, বাংলাদেশ পরিসংখ্যাা
পাবনা সদর উপজেলার দোগাছী ও গয়েশপুরের তাঁতের কাপড় ও লুঙ্গি দেশবিখ্যাত এবং পাবনা সদর উপজেলায় তাঁত শিল্প আছে। পাবনা সদর থানায় সর্বমোট ব্যাংক এর সংখ্যা ৬১ টি।
পাবনা মানসিক হাসপাতাল
পাবনা জেলা থেকে প্রতিদিন ৭টি দৈনিক পত্রিকা প্রকাশিত হয়। এ জেলার সাপ্তাহিক পত্রিকা রয়েছে ৬ টি।
চাটমোহর উপজেলা

চাটমোহর বাংলাদেশের পাবনা জেলার অন্তর্গত একটি উপজেলা। চাটমোহরে ৪৩৯ বছরের ঐতিহ্য নিয়ে আজও ঠায় দাঁড়িয়ে রয়েছে তিন গম্বুজবিশিষ্ট শাহী মসজিদ। শাহী মসজিদটি বাংলার মুসলিম স্থাপত্যে একটি নতুন অধ্যায় সংযোজন করে।
কথিত আছে যে, খ্রীষ্টিয় পঞ্চদশ শতাব্দীতে এখানে ধান ও বিভিন্ন জিনিসপত্র ক্রয়-বিক্রয় হতো। তখন ডাকাতদের উপদ্রব বেশি থাকায় বিক্রেতারা ডাকাতদের কবল থেকে রক্ষা পাওয়ার জন্য চটের থলিতে সোনার মহর নিয়ে এসে ক্রয় করতো। সোনার মোহর চটের থলিতে ভরে নিয়ে এসে ক্রয়-বিক্রয় হতো বলে এখানকার নামকরণ করা হয়েছে চাটমোহর।
পাবনা জেলার চাটমোহর উপজেলা একটি অতি প্রাচীন ও প্রসিদ্ধ জনপদ। এককালে এ উপজেলার সিংহভাগ অংশ তথা বর্তমান হান্ডিয়াল, নিমাইচড়া, ছাইকোলা ও বিলচলন ইউনিয়ন চলনবিলের অন্তর্ভুক্ত ছিল। ধীরে ধীরে এখানে জনবসতি গড়ে ওঠে বর্তমানে একটি অমিত সম্ভাবনার উপজেলায় পরিণত হয়েছে। ব্রিটিশ শাসনামলে এই এলাকার অপরাধ নিয়ন্ত্রণে রাখার জন্য এখানে কেবলমাত্র একটি পুলিশ স্টেশন ছিল। পরবর্তীতে উহা ‘থানা’ নামে পুনঃনামকরণ করা হয়। ‘থানা’ যখন এলাকার বিভিন্ন উন্নয়ন কর্মকাণ্ডের কেন্দ্রবিন্দুতে পরিণত হয় তখন প্রথমে এটি ‘আপগ্রেড থানা’ এবং পরবর্তীতে ‘উপজেলায়’ রূপান্তর করা হয়। আয়তন এবং জনসংখ্যা উভয় দিক দিয়ে চাটমোহর পাবনা জেলার তৃতীয় বৃহত্তম উপজেলা। ১৯৪৯ সালে এখানে থানা প্রতিষ্ঠিত হয়, ১৯৬০ সালে থানা উন্নয়ন সার্কেলে রূপান্তর করা হয় এবং ১৯৮২ সালে উপজেলা হিসেবে ঘোষণা করা হয়। ১৯৮২ সালের ১৫ ডিসেম্বর তারিখে তৎকালীন আঞ্চলিক সামরিক আইন প্রশাসক কর্নেল এ.এম. হাম্মাদ কর্তৃক চাটমোহর থানা কে ‘আপগ্রেড থানা’ হিসেবে ঘোষণা করা হয় যা পরবর্তীতে ‘উপজেলা’ হিসেবে পরিচিতি লাভ করে।
চাটমোহর উপজেলা আয়তন: ৩০৫.৬৩ বর্গ কিমি। অবস্থান: ২৪°০৬´ থেকে ২৪°২১´ উত্তর অক্ষাংশ এবং ৮৯°১২´ থেকে ৮৯°২৪´ পূর্ব দ্রাঘিমাংশ। এটি বড়াল নদীর তীরে অবস্থিত। এই উপজেলার উত্তরে নাটোর জেলার গুরুদাসপুর উপজেলা ও সিরাজগঞ্জ জেলার তাড়াশ উপজেলা, দক্ষিণে আটঘরিয়া উপজেলা, পূর্বে ফরিদপুর উপজেলা ও ভাঙ্গুরা উপজেলা, পশ্চিমে নাটোর জেলার বড়াইগ্রাম উপজেলা ও গুরুদাসপুর উপজেলা।
চাটমোহর উপজেলা ১টি পৌরসভা ও ১১টি ইউনিয়ন নিয়ে গঠিত:
</div>
মোট গ্রাম: ২৩৬ টি 
মোট জনসংখ্যা: ৩,৩৪,২৪০ জন; 
টেকনিক্যাল শিক্ষা প্রতিষ্ঠান-০৯টি
ধর্মীয় স্থাপনাসমূহ: 
<ref><nowiki>
ফরিদপুর উপজেলা

ফরিদপুর বাংলাদেশের পাবনা জেলার অন্তর্গত একটি উপজেলা।
ফরিদপুর উপজেলা শিক্ষা সংস্কৃতিতে অনন্য। এখানে আছে শতবছরের পুরনো রাজা বনমালী রায় বাহাদুর এর রাজবাড়ী। তাই রাজার নাম অনুসারে এখানে বাজারের নাম হয়েছে বনওয়ারী নগর বাজার। এখানে আছে শতবছরের পুরাতন হাইস্কুল বনওয়ারীনগর সরকারি সি. বি. পাইলট উচ্চ বিদ্যালয়। আছে নাম করা কলেজ মোহাম্মদ ইয়াসিন ডিগ্রি (অনার্স) কলেজ। আছে বনওয়ারী নগর সিনিয়র ফাজিল মাদরাসা। আরো আছে শতবছরের নাম করা শিক্ষা প্রতিষ্ঠান আল্লাহ আবাদ দ্বিমুখী উচ্চবিদ্যালয়। উপজেলাটি বড়াল নদীর তীরে গড়ে উঠেছে।
ভৌগলিকভাবে ২৪.০০৫’-২৪.০১৪ উত্তর অক্ষাংশ এবং ৮৯.০১৭-৮৯.০২৭ পূর্ব দ্রাঘিমাংশের মধ্যে এর অবস্থান। এ উপজেলার উত্তরে ভাঙ্গুড়া উপজেলা ও সিরাজগঞ্জ জেলার উল্লাপাড়া উপজেলা, দক্ষিণে সাঁথিয়া উপজেলা ও আটঘরিয়া উপজেলা পূর্বে সিরাজগঞ্জ জেলার শাহজাদপুর উপজেলা, পশ্চিমে চাটমোহর উপজেলা ও ভাঙ্গুরা উপজেলা।
এই উপজেলার ইউনিয়নগুলো হচ্ছে –
এ উপজেলার মোট জন সংখ্যা ১,২৩,৯১৯ জন। যার মধ্যে ৬৩,৬১৮ জন রয়েছে পুরুষ এবং নারী সংখ্যা ৬০,৩০১ জন।
এ এলাকার প্রায় ৫০% এর বেশী মানুষই শিক্ষিত (যাদের বয়স ৭ বছরের উপরে)। মেয়েদের শিক্ষার হার ৪৩% এবং ছেলেদের শিক্ষার হার ৫১ %। 
অর্থনীতি প্রধানত কৃষি নির্ভর। প্রায় ৭৫-৮৫% লোক কৃষির উপর প্রত্যক্ষ ও পরোক্ষ ভাবে নির্ভরশীল। প্রধান ফসল ধান, সরিষা, গম, পাট, খেসারি, পিঁয়াজ ইত্যাদি।
সাঁথিয়া উপজেলা

সাঁথিয়া উপজেলা বাংলাদেশের পাবনা জেলার অন্তর্গত একটি উপজেলা। 
সাথিয়ার আয়তন ৩৩১.৫৬ বর্গ কিলোমিটার। এই উপজেলার উত্তরে ফরিদপুর উপজেলা ও সিরাজগঞ্জ জেলার শাহজাদপুর উপজেলা, দক্ষিণে সুজানগর উপজেলা, পূর্বে বেড়া উপজেলা এবং পশ্চিমে পাবনা সদর ও আটঘরিয়া উপজেলা।
এটি জাতীয় সংসদের নির্বাচনী এলাকা ৬৮-এর অধীন যা পাবনা-১ নামে পরিচিত।
সাঁথিয়া উপজেলার নামকরণ সম্পর্কে বিভিন্ন জনশ্রুতি আছে। জানা যায় সমগ্র সাঁথিয়া অতীতে চরএলাকা ছিল। এই চরে সিনথিয়া নামে এক সাঁওতাল আদিবাসি বাস করত। পরবর্তীতে অন্যান্য এলাকা থেকে সাঁওতালরা এসে সিনথিয়ার সংগে বসবাস করতে শুরু করে এবং একটি গ্রামের সৃষ্টি হয়। আদিবাসি সিনথিয়ার নাম থেকেই পরবর্তীকালে সাঁথিয়া নামের উৎপত্তি হয় মর্মে শোনা যায়। দ্বিতীয় জনশ্রুতি মতে অনেক আগে সাঁথিয়া অঞ্চল গভীর জংগলে পরিপূর্ণ ছিল। সংগী অথবা সাথী ছাড়া কেহই একা এই এলাকায় চলাফেরা করত না। সকলেই সাথী সহ এখানে আসতেন। পরবর্তীতে এই সাথী থেকেই সাঁথিয়া নামের উদ্ভব মর্মে শোনা যায়। 
সাঁথিয়া উপজেলার ইতিহাস পর্যালোচনায় জানা যায় ব্রিটিশ শাসনামলে লর্ড ওয়ারেন হেষ্টিংসের সময় ১৯১৯ সালে সাঁথিয়া থানার জন্ম। ১৯৬০ সালে তৎকালীন প্রেসিডেন্ট আইয়ুব খাঁনের শাসনামলে সাঁথিয়া উন্নয়ন সার্কেল হিসেবে স্বীকৃতি লাভ করে। পরবর্তীতে ১৯৮৩ সালে ১৪ সেপ্টেম্বর সাঁথিয়াকে উপজেলায় উন্নীত করা হয়। মূলত কৃষি ভিত্তিক অর্থনীতি এ উপজেলার মূল চালিকা শক্তি। এ উপজেলার চার পাশের বড়াল ও যমুনা নদীতে বাঁধ দিয়ে সুরক্ষিত থাকায় কখনও বন্যা হয় না। অপর দিকে শুষ্ক মৌসুমে ক্যানেলে পাম্পের সাহায্যে যমুনা নদী হতে পানি এনে ধরে রেখে এ উপজেলার চাহিদা সহজে পূরণ করা হয়। যার ফলে বন্যা অথবা অনাবৃষ্টি এ এলাকার কৃষিকে খুব বেশি প্রভাবিত করতে পারে না। স্বাধীনতা পরবর্তী সময় হতে এ উপজেলায় কেন্দ্রীয় সরকারের প্রতিনিধি থাকায় এখানকার জনগণ রাজনৈতিক ভাবে সচেতন।
জনসংখ্যা ৩,২৩,৯৩২ জন। ঘনত্ব ৯৮৬ জন/বর্গ কিমি। খানা ৬৫,০৩৯ টি।
এ উপজেলার মানুষ কৃষি, হাস মুরগীর খামার, দুগ্ধ খামার, গরু ছাগল পালন, তাঁত শিল্প ইত্যাতি পেশার সাথে জড়িত। এছাড়া বগুড়া নগরবাড়ী মহাসড়কের পাশে কাশিনাথপুর হতে ২ কিঃ মিঃ উত্তরে "বেঙ্গল মিট" অবস্থিত। এটি বাংলাদেশের অন্যতম মাংস প্রক্রিয়াকরণ প্রতিষ্ঠান। এখানে সম্পূর্ণ স্বয়ক্রিয় পদ্ধতিতে প্রতিদিন প্রায় ২৫০০ কেজি মাংস প্রক্রিয়াজাত করা হয়; যা বিদেশে রপ্তানী করা হয়। এখানে প্রায় ১৫০ জন লোকের কর্মসংস্থানের সুযোগ হয়েছে। এছাড়াও বাংলাদেশ এ পেঁয়াজ চাষ এ সাঁথিয়া অনেক এগিয়ে আছে।
বেড়া উপজেলা

বেড়া বাংলাদেশের পাবনা জেলার অন্তর্গত একটি উপজেলা।
বেড়া উপজেলার উত্তরে সিরাজগঞ্জ জেলার শাহজাদপুর উপজেলা ও চৌহালি উপজেলা, দক্ষিণে রাজবাড়ী জেলার গোয়ালন্দ উপজেলা ও রাজবাড়ী সদর উপজেলা, পূর্বে সিরাজগঞ্জ জেলার চৌহালি উপজেলা ও মানিকগঞ্জ জেলার দৌলতপুর উপজেলা ও শিবালয় উপজেলা, পশ্চিমে পাবনা জেলার সুজানগর উপজেলা ও সাঁথিয়া উপজেলা।
বেড়া উপজেলায় একটি পৌরসভা ও নয়টি ইউনিয়ন রয়েছে। বেড়া পৌরসভাটি প্রথম শ্রেণীর পৌরসভা। এছাড়া ইউনিয়নগুলি হচ্ছে-
জনশ্রুতি আছে যে, আরবী ‘‘বেড়ুহা’’ শব্দের অপভ্রংশ হচ্ছে ‘বেড়া’। এর পূর্বনাম ছিলো শম্ভুপুর। খ্রীস্ট জন্মের পূর্ব হতে উত্তরবঙ্গের নদনদীর সঙ্গমস্থল হিসেবে শম্ভুপুর ব্যাপক পরিচিত ছিল। এই শম্ভুপুরে তাই গড়ে উঠেছিল জনবসতি। নৌপথে জলদস্যুদের আক্রমণ আর প্রমত্তা নদীর উত্তাল স্রোত পেরিয়ে বেড়ার নিকটবর্তী হলেই তারা নিজেদের নিরাপদ ভাবতো। একারণে বেড়া নিরাপদ পোতাশ্রয়ের উদাহরণ হয়ে দাঁড়ায়। যতদূর জানা যায় ৮০০ খ্রিস্টাব্দের গোড়ার দিকে আরব বণিকেরা বেড়াতে তাদের অন্যতম প্রধান বাণিজ্যকেন্দ্র গড়ে তোলে। আবার সুলতানী শাসনামলে একবার আরবদেশে ভয়ঙ্কর এক দুর্ভিক্ষ হয়। সেই দুর্ভিক্ষের সময় এই দেশের বিভিন্ন অঞ্চল হতে খাদ্যশস্য সংগ্রহ করে বেড়া বন্দরের মাধ্যমে আরবদেশে পাঠানো হয়। ইংরেজ শাসনামলে জলদস্যু নিয়ন্ত্রণে প্রশাসনিক থানা ‘মথুরা’ যমুনার করালগ্রাসে নদীগর্ভে বিলীন হয়ে গেলে ১৮২৮ সালে যমুনার পশ্চিম উপকূলে বেড়া নামক স্থানে পুনঃস্থাপিত হয়। ১৯৬০ সালে বেড়া উন্নয়ন সার্কেল হিসেবে এর কার্য পরিধি অনেক বেড়ে যায়। ১৯৮৩ সালের ১৫ এপ্রিল বেড়া থানাকে উপজেলায় উন্নীত করা হয়।
জনসংখ্যা ২৩১,৪৩০ জন (২০০১ এর শুমারী অনুযায়ী)। পুরুষ ১২০,৬১৫ জন,মহিলা ১১০,৮১৫ জন।
ঘনত্বঃ ৯৩১ জন প্রতি বর্গ কিঃমিঃতে।
সরকারী/রেজিঃ প্রাথঃ বিদ্যালয় ১০৭ টি। কমিউনিটি প্রাথমিক বিদ্যালয় ০২ টি। কিন্ডারগার্টেন ১৬ টি। এবতেদায়ী মাদ্রাসা
৪ টি। মাধ্যমিক স্কুল ১৮ টি। মাদ্রাসা ৭ টি (আলীম মাদ্রাসাঃ ২টি )। কলেজ ৪ টি। ডিগ্রি কলেজ ২ টি। কারিগরী কলেজ
১ টি। সাক্ষরতার হার ৩৩.৫৪% (পুরুষ ৩৮.০৯%,মহিলা ২৮.০৬% ) । বিশ্ববিদ্যালয় ১ টি ।
বেড়া উপজেলায় ৬ টি নদী রয়েছে। নদীগুলো হচ্ছে গঙ্গা নদী, ইছামতি নদী, যমুনা নদী, বাদাই নদী, আত্রাই নদী এবং হুরাসাগর নদী।
জুরাছড়ি উপজেলা

জুরাছড়ি বাংলাদেশের রাঙ্গামাটি জেলার অন্তর্গত একটি উপজেলা।
জুরাছড়ি উপজেলার মোট আয়তন ৬০৬.০৫ বর্গ কিলোমিটার।রাঙ্গামাটি জেলার পূর্বাংশে ২২°২৭´ থেকে ২২°৪৪´ উত্তর অক্ষাংশ এবং ৯২°১৯´ থেকে ৯২°৩৩´ পূর্ব দ্রাঘিমাংশ জুড়ে জুরাছড়ি উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৫৭ কিলোমিটার। এ উপজেলার উত্তরে বরকল উপজেলা, দক্ষিণে বিলাইছড়ি উপজেলা এবং পূর্বে ভারতের মিজোরাম, পশ্চিমে রাঙ্গামাটি সদর উপজেলা।
পাহাড় পরিবেষ্টিত একটি দুর্গম অঞ্চলের নাম জুরাছড়ি। চাকমা ভাষায় "জুর" অর্থ ঠাণ্ডা, "ছড়ি" অর্থ ছড়া। উপজেলা সদরের দক্ষিণে সলক নদীর উজানে জুরাছড়ি নামক একটি ছড়া রয়েছে। এ ছড়ার পানি খুবই ঠান্ডা। এ জুরাছড়ি ছড়ার নামেই এ উপজেলার নামকরণ হয়েছে "জুরাছড়ি"।
১৯৭৬ সালে জুরাছড়ি থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে উপজেলায় রূপান্তরিত হয়। এ উপজেলায় ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম জুরাছড়ি থানার আওতাধীন।
২০১১ সালের পরিসংখ্যান অনুযায়ী জুরাছড়ি উপজেলার জনসংখ্যা ২২,৩৬৫ জন। এর মধ্যে পুরুষ ১১,৮৮১ জন এবং মহিলা ১০,৪৮৪ জন। এটি একটি উপজাতি অধ্যুষিত উপজেলা। উপজাতিদের মধ্যে চাকমাদের সংখ্যা বেশি। এছাড়া মারমা, তঞ্চঙ্গ্যা, পাংখোয়া উপজাতির বসবাস রয়েছে এ উপজেলায়। মোট জনসংখ্যার ৩.৩৫% মুসলিম, ০.৭৩% হিন্দু, ৯৫.৩৯% বৌদ্ধ এবং ০.৫৩% খ্রিস্টান ও অন্যান্য ধর্মাবলম্বী রয়েছে।
২০২২ সালের পরিসংখ্যান অনুযায়ী জুরাছড়ি উপজেলার জনসংখ্যা ২৬,৯৩২ জন। এর মধ্যে পুরুষ ১৪,১৯৭ জন এবং মহিলা ১২,৭৩৫ জন। এটি একটি উপজাতি অধ্যুষিত উপজেলা। উপজাতিদের মধ্যে চাকমাদের সংখ্যা বেশি। এছাড়া মারমা, তঞ্চঙ্গ্যা, পাংখোয়া উপজাতির বসবাস রয়েছে এ উপজেলায়। মোট জনসংখ্যার ৩.২৬% মুসলিম, ০.৬৩% হিন্দু, ৯৫.৬০% বৌদ্ধ এবং ০.৫২% খ্রিস্টান ও অন্যান্য ধর্মাবলম্বী রয়েছে।
জুরাছড়ি উপজেলার সাক্ষরতার হার ২৭.৩০%। এ উপজেলায় ২টি মাধ্যমিক বিদ্যালয়, ৩টি নিম্ন মাধ্যমিক বিদ্যালয় ও ৬০টি প্রাথমিক বিদ্যালয় রয়েছে।
জুরাছড়ি উপজেলায় যোগাযোগের প্রধান মাধ্যম নৌপথ। তবে পানি কমে গেলে সড়ক পথেও যোগাযোগ করা যায়। সেক্ষেত্রে বহুল ব্যবহৃত যানবাহন মোটরসাইকেল।
জুরাছড়ি উপজেলার উত্তর সীমান্ত অল্প কিছু অংশ দিয়ে কর্ণফুলী নদী প্রবাহিত হচ্ছে এবং উত্তর পশ্চিমাংশে রয়েছে কাপ্তাই হ্রদ। এছাড়া এ উপজেলার মধ্য দিয়ে সুবলং খাল এবং খাগড়াছড়ি খাল প্রবাহিত হয়ে কর্ণফুলী নদীতে পতিত হয়েছে।
জুরাছড়ি উপজেলায় ৫টি হাট-বাজার রয়েছে। এগুলো হল যক্ষ্মা বাজার, বনযোগীছড়া বাজার, শিলছড়ি বাজার, ফকিরাছড়ি বাজার এবং বগাখালী বাজার।
কেপ টাউন

কেপ টাউন ( ; ,; ) দক্ষিণ আফ্রিকার আইনসভা রাজধানী। এটি দেশের প্রাচীনতম শহর এবং দক্ষিণ আফ্রিকার সংসদের আসন। এটি জোহানেসবার্গের পরে দেশের দ্বিতীয় বৃহত্তম শহর এবং পশ্চিম কেপের বৃহত্তম শহর। শহরটি সিটি অফ কেপ টাউন মেট্রোপলিটন পৌরসভার অংশ।
কেপ টাউন শহরের পত্তন হয় পূর্ব আফ্রিকা, ভারত ও এশিয়া মহাদেশগামী ওলন্দাজ জাহাজের জ্বালানী কেন্দ্র হিসাবে। ১৬৫২ সালের ৬ই এপ্রিল জ্যান ভান রিবেকের আগমণের মাধ্যমে সাহারা মরুভূমির দক্ষিণে প্রথম স্থায়ী ইউরোপীয় আবাসস্থল স্থাপিত হয়। জোহানেসবার্গের প্রসারণের পূর্ব পর্যন্ত এটিই দক্ষিণ আফ্রিকার জনবহুলতম শহর ছিল।
দক্ষিণ আফ্রিকার ২০০১ সালের আদম শুমারি অনুসারে এই শহরের জনসংখ্যা ২৯ লাখ। এর মোট এলাকার পরিমাণ ২,৪৯৯ বর্গ কিমি (৯৬৫ বর্গ মাইল), যা দক্ষিণ আফ্রিকার অন্য সব শহরের চাইতে বড়। এখানকার জনসংখ্যার ঘনত্ব১,১৫৮/বর্গ কিমি (২,৯৯৯/ বর্গ মাইল)।
নিউল্যান্ডস ক্রিকেট গ্রাউন্ড শহরের প্রধান স্টেডিয়াম। ভার্নন ফিল্যান্ডার ও তেম্বা বাভুমা শহরে জন্মগ্রহণকারী নামী ক্রিকেটার।
কেপ টাউন প্রাকৃতিক সৌন্দর্য ও এখানকার বন্দরের জন্য বিখ্যাত। এখানে কেপ পয়েন্ট, টেবিল পর্বত সহ আরো অনেক দর্শনীয় স্থান রয়েছে। ভৌগোলিক বৈচিত্র্যের দিক থেকে এটিকে বিশ্বের সুন্দরতম শহরগুলির মধ্যে গণ্য করা হয়। এটি দক্ষিণ আফ্রিকার সবচেয়ে জনপ্রিয় পর্যটন কেন্দ্র।
শাল্লা উপজেলা

শাল্লা বাংলাদেশের সুনামগঞ্জ জেলার অন্তর্গত একটি উপজেলা।
এই উপজেলার উত্তরে দিরাই উপজেলা, দক্ষিণে কিশোরগঞ্জ জেলার ইটনা উপজেলা ও হবিগঞ্জ জেলার আজমিরীগঞ্জ উপজেলা, পূর্বে হবিগঞ্জ জেলার বানিয়াচং উপজেলা ও আজমিরীগঞ্জ উপজেলা, পশ্চিমে নেত্রকোণা জেলার খালিয়াজুড়ি উপজেলা ও কিশোরগঞ্জ জেলার ইটনা উপজেলা।
শাল্লা উপজেলায় বর্তমানে ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম শাল্লা থানার আওতাধীন।
শিক্ষা সংক্রান্ত তথ্য
সরকারী প্রাথমিক বিদ্যালয় ৪৮ টি।
বেসরকারীপ্রাথমিক বিদ্যালয় ৫০ টি।
কমিউনিটি প্রাথমিক বিদ্যালয় ০৪ টি।
নিম্ন মাধ্যমিক বিদ্যালয় ০৩ টি।
উচ্চ বিদ্যালয় (সহ পাঠ) ০৭ টি।
উচ্চ বিদ্যালয় (বালিকা) ০১ টি।
দাখিল মাদ্রাসা ০২ টি।
কলেজ (সহ পাঠ) ০২ টি।
শিক্ষার হার ৪৪%।
শাল্লা উপজেলার অর্থনীতি মূলতঃ কৃষি নির্ভর।প্রতি বছর এ অঞ্চলে প্রচুর পরিমাণ ধান উৎপাদন হয়।হাওড় এলাকা হওয়ায় এখানে সারা বছরই প্রচুর মাছ ধরা পড়ে।এইসব ধান ও মাছ এই অঞ্চল সহ সারাদেশে বিক্রি করা হয়।যা শাল্লার অর্থনীতিতে অনেক গুরুত্বপূর্ণ ভূমিকা পালন করে।
শাল্লা উপজেলার সঠিক বয়স নির্ধারন করা কষ্টসাধ্য ব্যাপার। দেশের হাওর বেষ্টিত এ উপজেলাটি ১৯১৯ সালে কালনী নদীর তীরবর্তী শাল্লা গ্রাম নামক স্থানে নৌ-পুলিশ থানা হিসেবে প্রতিষ্ঠিত হয়।পরে ১৯৪১ খ্রিষ্টাব্দে প্রশাসনিক থানা হিসেবে প্রতিষ্ঠিত হয়। পরবর্তীতে কালের বিবর্তনে ও কালনী নদীর প্রবল স্রোতে ভাঙ্গনের ফলে থানা ভবনের অবকাঠামো বিলুপ্ত হওয়ায় উপজেলার মধ্যবর্তী ঘুঙ্গিয়ারগাঁও নামক স্থানটি (বর্তমান উপজেলা সদর) তৎকালীন জ্ঞানী -গুণীজনেরা নির্বাচন করেন এবং এখানেই থানাটি প্রতিষ্ঠিত করেন। পরে ১৯৮৩ খ্রিষ্টাব্দে এ থানাটি উপজেলা হিসেবে আত্মপ্রকাশ করে। শাল্লার নামকরণ সম্পর্কে সঠিক কোনো তথ্য উপাত্ত পাওয়া না গেলেও কথিত আছে যে শাল্লা অতীতে একটি ছোট বাজারের মত ছিল।সেখানে শাহনূর নামে একজন আউলিয়া বাস করতেন।তার নামানুসারে প্রথমে বাজারটির নাম দেওয়া হয়েছিল শাহাগন্জ বাজার।ঐ আউলিয়া সবসময় আল্লাহ আল্লাহ বলে জিকির করতেন।তার নামের প্রথম অক্ষর "শা" এবং আল্লাহ শব্দের "ল্লা" একত্রে মিলিত হয়ে পরবর্তীতে শাল্লা নামে জায়গাটি সারাদেশে পরিচিতি লাভ করে।
শাল্লা উপজেলার মানুষের বসবাসের ইতিহাস সম্পর্কে কিছু জানা না গেলেও এ অঞ্চলের কিছু প্রাচীন নিদর্শন যেমন- চব্বিশা গ্রামের খালিশা হাটি,বড় হাটি, কাকুড়া হাটি ও গোদীর বাঁক ইত্যাদি থেকে বুঝা যায় এখানে পূর্বে উপজাতী খাসিয়াদের বসবাস ছিল। এর কিছুটা প্রমাণ হিসেবে উপজেলার খল্লি গ্রামের পূর্ব দিকে দুটি মাটির টেক/ঢিবি সহ আরও কিছু সংখ্যক ঢিবিই উপজাতীদের বসবাস সম্পর্কে সত্যতা বহন করে। আর সেই হিসেবে এ অঞ্চলে মানুষের বসবাসের বয়স আনুমানিক এক হাজার বৎসর।
বাঘারপাড়া উপজেলা

বাঘারপাড়া বাংলাদেশের যশোর জেলার অন্তর্গত একটি উপজেলা।
উত্তরে ঝিনাইদহ জেলার কালীগঞ্জ উপজেলা ও মাগুরা জেলার শালিখা উপজেলা, দক্ষিণে নড়াইল সদর উপজেলা ও যশোর সদর উপজেলা, পূর্বে মাগুরা জেলার শালিখা উপজেলা ও নড়াইল সদর উপজেলা, পশ্চিমে যশোর সদর উপজেলা।
এই উপজেলার ৯টি ইউনিয়ন হচ্ছে - 
একটি মতবাদ হলোঃ প্রাচীনকালে এই অঞ্চল জঙ্গলে পরিপূর্ণ ছিলো, অত্যধিক ঘন জঙ্গল থাকায় এই অঞ্চলে বাঘের আনাগোনা ছিলো। বাঘের চলাফেরা ছিলো বলে নাম হয় বাঘের পাড়া, সেটিই বর্তমানে বাঘারপাড়া হিসেবে পরিচিত।
এখানে অসংখ্য স্কুল, কলেজ ও মাদ্রাসা রয়েছে। তারমধ্যে অন্যতম সেকেন্দারপুর মাধ্যমিক বিদ্যালয়। সিলুমপুর মাধ্যমিক বিদ্যালয়। সিলুমপুর সরকারি প্রাথমিক বিদ্যালয়। আজমপুর ইসলামিয়া আলিম মাদ্রাসা। আজমপুর দারুস সুন্নাহ হাফেজিয়া ও নূরানী মাদ্রাসা। দৌলৎপুর সরকারি প্রথমিক বিদ্যালয়। নারিকেল বাড়িয়া ডিগ্রি কলেজ। নারিকেল বাড়ীয়া হাই স্কুল, শহীদ সিরাজুদ্দিন হোসেন কলেজ,খাজুরা, জহুরপুর সরকারী প্রাথমিক বিদ্যালয়। জহুরপুর রামগোপাল বহুমুখী বিদ্যা প্রতিষ্ঠান। খবিউর রহমান কলেজ জহুরপুর। বাঘারপাড়া পাইলট মডেল উচ্চ বিদ্যালয় ও বাঘারপাড়া ডিগ্রি কলেজ। চাড়াভিটা মাধ্যমিক বিদ্যালয়। বাঘারপাড়া সিদ্দিকীয়া ফাযিল মাদ্রাসা।
রায়পুর স্কুল এন্ড কলেজ। রায়পুর সরকারি প্রাথমিক বিদ্যালয়। কয়ালখালী সরকারি প্রাথমিক বিদ্যালয়,শিয়ালপাড়া। 
কৃষ্ণনগর মাধ্যমিক বিদ্যালয়। বাঘারপাড়া মহিলা কলেজ। জাপান মৈত্রী কৃষি কলেজ জামদিয়া।চন্ডিপুর মাধ্যমিক বিদ্যালয়। খানপুর সরকারি প্রাথমিক বিদ্যালয় এবং খানপুর উচ্চ মাধ্যমিক বিদ্যালয়।
প্রধান কৃষি হলো ধান পাট সবজি ইক্ষু গম রবি শস্যা ইত্যাদি। জলেশ্বর বিল হলো প্রধান বিল যেখানে বিভিন্ন প্রকার মাছ পাওয়া যায়, বিভিন্ন ধরনের পাখি পাওয়া যায়। টুটারমাথা হলো জ্বলেরসারের প্রবেশদার।
মৌলবাদ

মৌলবাদ () হচ্ছে গোঁড়া ধর্মীয় মতবাদসমূহের কঠোর অনুগমনের চাহিদা; যা সাধারণত বোঝায় উদার ধর্মতত্ত্বের বিরুদ্ধে একটি প্রতিক্রিয়া। এই শব্দটি ইংরেজি ফান্ডামেন্টালিজম শব্দের অনুবাদ। মৌলবাদ শব্দটির সাধারণ অন্য অর্থ হল মূলজাত। এখানে মূল শব্দটি দ্বারা ধর্ম বোঝানো হচ্ছে। অর্থাৎ আদি কাল থেকেই ধারনাটি ধর্মের সঙ্গে যুক্ত হয়ে আছে। মৌলবাদীরা আক্ষরিক অর্থের সব কিছু গ্রহণ করে থাকেন। কিন্তু পৃথিবীর অন্যান্য দেশে অন্যান্য ধর্মাবলম্বীদের মধ্যে মৌলবাদ নতুনভাবে তৈরি হয়েছে। সেসব দেশে মৌলবাদের রাজনৈতিক রূপের উদ্দেশ্য রাষ্ট্রনৈতিক ক্ষমতা দখল।
মৌলবাদ বা Fundamentalism শব্দটি সর্বপ্রথম ১৯২২ সালে আমেরিকায় ব্যবহৃত হয়।
বেলি ফুল

বেলি, মল্লি বা বেল (), (বৈজ্ঞানিক নাম: "Jasminum sambac") হলো "জেসমিন" গণের এক প্রকারের সুগন্ধি সাদা ফুল। এর আরেক নাম মল্লিকা। এই প্রজাতির গাছের উচ্চতা এক মিটার হতে পারে। এদের কচি ডাল রোমশ। পাতা একক, ডিম্বাকার, ৪-৮ সেমি লম্বা হয়। পাতা গাঢ়-সবুজ এবং মসৃণ। গ্রীষ্ম ও বর্ষায় একটি থোকায় কয়েকটি ফুল ফোটে। ফুলের আকার ও গড়ন অনুসারে কয়েকটি জাত আছে।
জাত
তিন জাতের বেল ফুল দেখা যায়। যথা:
১। সিঙ্গেল ধরনের ও অধিক গন্ধযুক্ত।
২। মাঝারি আকার ও ডবল ধরনের।
৩। বৃহদাকার ডবল ধরনের।
বংশবিস্তার
বেল ফুল গুটি কলম, দাবা কলম ও ডাল কলম পদ্ধতির মাধ্যমে বংশবিস্তার করা হয়।
চাষ পদ্ধতি
বেলে মাটি ও ভারী এঁটেল মাটি ব্যতীত সব ধরনের মাটিতে বেল ফুল চাষ করা যায়। জমিতে জল সেচ ও জল নিকাশের ব্যবস্থা থাকা ভালো। জমি ৪-৫টি চাষ ও মই দিয়ে ঝুরঝুরা ও সমান করতে হবে। জমি তৈরির সময় জৈব সার, ইউরিয়া, ফসফেট এবং এমপি প্রয়োগ করতে হবে। প্রায় ১ মিটার অন্তর চারা রোপণ করতে হবে। চারা লাগনোর পর ইউরিয়া প্রয়োগ করে পানি সেচ দিতে হবে।শীতকালে ছেঁটে দেয়া লাগে এবং টবেও ভালোভাবে জন্মানো যায়।
ব্যবহার
আলংকরিক হিসেবে বেল ফুলের ব্যবহার ব্যাপক। মূলত ফুলের তোড়া ও মালা তৈরিতে এর গুরুত্বপূর্ণ ব্যবহার বিস্তৃত। বেলফুলের তেল বেশ সুপরিচিত ও এটি তেল তৈরিতে ব্যবহৃত হয়।
বারডেম

বারডেম জেনারেল হাসপাতাল বাংলাদেশের ঢাকা শহরের শাহবাগে ডায়াবেটিস রোগীদের চিকিৎসার জন্য সম্পূর্ণ বেসরকারী ভাবে প্রতিষ্ঠিত একটি হাসপাতাল। এটি বঙ্গবন্ধু শেখ মুজিব মেডিকেল বিশ্ববিদ্যালয়ের অপরপ্রান্তে অবস্থিত। হাসপাতালটির প্রতিষ্ঠাতা ডা: মোহাম্মদ ইব্রাহিম। এটি বর্তমানে বাংলাদেশ ডায়াবেটিক সমিতির তত্ত্বাবধানে পরিচালিত হয়। বাংলাদেশ ডায়াবেটিক সমিতির প্রধান কার্যালয়ও এখানে অবস্থিত।
বহুতল বিশিষ্ট তিনটি ভবনে বিভক্ত এই হাসপাতালটি। উত্তর পার্শ্বের ভবনটি ১৬তলা, দক্ষিণ পার্শ্বের ভবনটি ৮ তলা এবং মাঝের ভবনটি ৫ তলা বিশিষ্ট। বারডেম জেনারেল হাসপাতালটির কয়েকটি ফটক ও প্রত্যেক ভবনে পর্যাপ্ত লিফট ব্যবস্থা রয়েছে।
আন্ত: বিভাগ ও বহির্বিভাগে রোগীদের সেবা প্রদান করা হয়ে থাকে। ডায়াবেটিস রোগ নির্ণয়ের জন্য বিশেষ ব্যবস্থা আছে এখানে। বহির্বিভাগে রোগী দেখাতে হলে সকালে এপয়েন্টমেন্ট নিতে হয়। ফি ৯০০/৭০০ টাকা। ১০৩টি কেবিন এবং ওয়ার্ড ভিত্তিক ৭৪৭টি সিট আছে। ওয়ার্ডের এসি সিট ভাড়া প্রতিদিন ২০০০ টাকা এবং ননএসি সিট ভাড়া ১৭০০ টাকা। কেবিনের ভাড়া ৭০০০ টাকা থেকে ১২৫০০ টাকা। ৪৫ জন বিশেষজ্ঞ চিকিৎসক রয়েছে। ১১টি রোগের সেবা দিয়ে থাকে। 
অপারেশন সুবিধা
ওপেন হার্ট সার্জারী, বাইপাস সার্জারী, কিডনী ট্রান্সপ্লান্টটেশন, ভাল্ব পলেসমেন্ট, ইউরটরী লিটোটমি, গ্যাস্ট্রো স্ট্রুমি, হেপাটোলপি, জেনারেল সার্জারী, ইউরোটোলজি, ল্যাপারোকোলি,
অন্যান্য সুবিধা
পার্কিং, অ্যাম্বুলেন্স, অগ্নি নির্বাপক, জরুরী বিভাগ, বহির্বিভাগ, গরীব রোগীদের জন্য ব্যবস্থা, মেডিকেল কলেজ, বিনামূল্যে ওষুধ, আইসিইউ, বিশেষজ্ঞ চিকিৎসক, রোগ নির্ণয় পরীক্ষা, অস্ত্রোপচার ব্যবস্থা, খাবার সরবরাহ, ব্লাড ব্যাংক, অভিযোগ ব্যবস্থা, সমাজকল্যাণ বিভাগ, নার্স
১৯৫৬ সালের ফেব্রুয়ারিতে বাংলাদেশ ডায়াবেটিক অ্যাসোসিয়েশন (তখন পাকিস্তান ডায়াবেটিক এসোসিয়েশন নামকরণ করা হয়) গঠন করা হয়। বাংলাদেশ ডায়াবেটিক অ্যাসোসিয়েশন নয়টি পৃথক সংস্থা। পাকিস্তান সময়কালে, সেগুনবাগিচায় হাসপাতালের জন্য সমিতির কিছু জমি দেওয়া হয়। ১৯৮০ সালে আনুষ্ঠানিক কার্যক্রম শুরু হয়। ১৯৮২ সালে বারডেম বহুমূত্র প্রতিরোধ ও নিয়ন্ত্রণে কম্যুনিটিভিত্তিক কর্মসূচি গঠনের লক্ষ্যে বিশ্ব স্বাস্থ্য সংস্থার সহযোগী কেন্দ্র হিসেবে দায়িত্ব লাভ করে। ইউরোপের বাইরে এ ধরনের প্রতিষ্ঠান এটাই প্রথম। ১৯৮৬ সাল থেকে বি. এস. এম. ইউ. এর আওতায় ডিপ্লোমা, এম ফিল, পি এইচ ডি, এম ডি প্রভৃতির উপর পাঠদান করে আসছে। অধ্যাপক মুহাম্মদ ইব্রাহিম এসোসিয়েশন ব্যবহার করার জন্য ঢাকার সেগুনবাগিচায় তার বাড়ির নিম্ন ঘর একটি চেম্বার করেন। বাড়িতে, তিনি ডায়াবেটিস জন্য বহিঃবিভাগ শুরু করেন। ১৯৮৯ সালে ডা. মোহাম্মদ ইব্রাহিমের স্মৃতির উদ্দেশ্যে শাহবাগস্থ ডায়াবেটিস কমপ্লেক্সের নামকরণ করা হয় ‘"ইব্রাহিম মেমোরিয়াল ডায়াবেটিস সেন্টার"’। ২০১৩ সালে "সেগুনবাগিচায় বারডেম-২" চালু হয়। শুধুমাত্র ডায়াবেটিস চিকিৎসা হয় জনগনের এমন ধারণা পাল্টাতে সম্প্রতি হাসপাতাল অংশের নামকরণ হয়েছে' ‘বারডেম জেনারেল হাসপাতাল’। 
বাংলাদেশ ডায়াবেটিক অ্যাসোসিয়েশন নয়টি পৃথক সংস্থা
পাকুন্দিয়া উপজেলা

পাকুন্দিয়া বাংলাদেশের ঢাকা বিভাগের কিশোরগঞ্জ জেলার অন্তর্গত একটি উপজেলা। এর আয়তন এবং মোট জনসংখ্যা ২,৩৭,২১৮। এটি ১৯২২ সালে একটি থানা হিসেবে গঠিত হয়। এটি ১৯৮৩ সালের সেপ্টেম্বর মাসের ১৪ তারিখে উপজেলায় রূপান্তরিত হয়।
পাকুন্দিয়া কিশোরগঞ্জ জেলার সীমান্তবর্তী একটি উপজেলা। এর আয়তন ১৮০.৫২ বর্গ-কিলোমিটার। পাকুন্দিয়াকে ঘিরে, উত্তরে হোসেনপুর উপজেলা ও কিশোরগঞ্জ সদর উপজেলা, দক্ষিণে গাজীপুর জেলার কাপাসিয়া উপজেলা ও নরসিংদী জেলার মনোহরদী উপজেলা, পূর্বে কটিয়াদী উপজেলা, পশ্চিমে পুরাতন ব্রহ্মপুত্র নদ দ্বারা ময়মনসিংহ জেলার গফরগাঁও উপজেলা। প্রধান নদী পুরাতন ব্রহ্মপুত্র নদী। উপজেলার অভ্যন্তরে সিংগুয়া নামে আর একটি নদী বিল মইসবের থেকে কালিয়াচাপড়া হয়ে জেলার ভাটি এলাকা নিকলীর সাথে ঘোড়াউত্রা নদীতে মিশেছে।
৯টি ইউনিয়ন ও ১টি পৌরসভা নিয়ে গঠিত এই উপজেলা কিশোরগঞ্জ শহর থেকে দক্ষিণ-পশ্চিমে অবস্থিত। কিশোরগঞ্জ জেলা সদর থেকে পাকুন্দিয়া উপজেলা সদরের দূরত্ব ১৫ কিলোমিটার।
একটি পৌরসভা হচ্ছে:
ইউনিয়নগুলো হচ্ছে:
সড়কপথই যোগাযোগের প্রধান মাধ্যম। এ উপজেলায় কোন রেল যোগাযোগ নেই।
পাকুন্দিয়া উপজেলার মোট জনসংখ্যা ২,৩৭,২১৮ (প্রায়)। এর মধ্যে পুরুষ ৫১.২৬ শতাংশ এবং মহিলা ৪৮.৭৪ শতাংশ (ধর্মীয় দৃষ্টিকোণ থেকে ৯৫.৭৫ শতাংশ মুসলমান ও ৪.২৫ শতাংশ হিন্দু)।
পাকুন্দিয়া উপজেলায় মোট স্কুলের সংখ্যা ১২টি, তন্মধ্যে উল্লেখযোগ্য হল - 
এই উপজেলার অন্তর্গত মাধ্যমিক পর্যায়ের মাদ্রাসাসমূহ হল - 
পাকুন্দিয়া উপজেলায় মোট কলেজের সংখ্যা ৮টি। সেগুলো হলো – পাকুন্দিয়া আদর্শ মহিলা কলেজ, পাকুন্দিয়া সরকারি কলেজ, হোসেন্দী আদর্শ কলেজ, হাজী জাফর আলী কলেজ, শিমুলিয়া স্কুল এন্ড কলেজ, জাঙ্গালিয়া ইউনিয়ন উচ্চ বিদ্যালয় এন্ড কলেজ, চর আদর্শ কলেজ ও চরটেকী গার্লস কলেজ। উচ্চমাধ্যমিক ও স্নাতক পর্যায়ের মাদ্রাসাসমূহ হলো – পাঁচলগোটা সিনিয়র আলিম মাদ্রাসা, শৈলজানী আলিম মাদ্রাসা ও মঙ্গলবাড়িয়া কামিল মাদ্রাসা। এগারসিন্দুর ঈসা খান আলিম মাদরাসা, মির্জাপুর আলিম মাদরাসা, বরাটিয়া আলিম মাদরাসা, তারাকান্দি ফাজিল মাদরাসা, কাগারচর দাখিল মাদরাসা, মিরদী বালিকা দাখিল মাদরাসা, খামা বালিকা দাখিল মাদরাসা, বারাবর আলিম মাদরাসা, মজিতপুর দাখিল মাদরাসা, বাহাদিয়া দাখিল মাদরাসা, হোসেন্দী দাখিল মাদরাসা, বালুয়াকান্দা দাখিল মাদরাসা।
কালিয়া চাপড়া চিনিকল (বিলুপ্ত) বর্তমানে নিটল-‌নিলয় চিনিকল হিসেবে বেসরকারী পর্যায়ে চালু আছে। পাকু‌ন্দিয়ায় এক‌টি ঔষধ উৎপাদনকারী প্র‌তিষ্টান আছে যার নাম ডেল্টা ফার্মা‌সি‌টিক্যাল। দুইটি কোল্ড স্টোরেজ আছে যেগুলোর নাম এগারসিন্দুর কোল্ডস্টোরেজ, পূর্বাচল হিমাগার। এছাড়া সরকারি বিএডিসি স্টোরেজ, একটি ময়দা ফ্যাক্টরি, এবং অটোরাইসমিল আছে।
এ উপজেলা সবজির জন্য বিখ্যাত। প্রতি বছর এখানে অনেক সবজি ও ফল উৎপাদিত হয়। এখানের সবজি ও ফল বিশেষ করে সিলেট, ঢাকা সহ সারা দেশে সারা বছর সরবরাহ করা হয়। মঙ্গলবাড়িয়ার লিচুর ঐতিহাসিক খ্যাতি এ উপজেলাতেই। তাছাড়া এখানে প্রচুর ধানও উৎপাদিত হয়, যা এখানের খাবারের চাহিদা পূরণ করে থাকে।
পাকুন্দিয়া উপজেলায় ৪টি নদী রয়েছে। এগুলো হচ্ছে পুরাতন ব্রহ্মপুত্র নদী, বানার লোয়ার নদী, ঘোড়াউত্রা নদী, এবং নরসুন্দা নদী।
বারো ভূইয়াঁদের অন্যতম সোনারগাঁর শাসক ঈসা খাঁর দুর্গ হিসাবে পরিচিত এগারসিন্দুর এবং শালংকার আওরঙ্গজেব মসজিদ পাকুন্দিয়ার ঐতিহাসিক স্থান। এছাড়া রয়েছে বেবুধ রাজার পুকুর, রাজবাড়ী (র্মিজাপুর)।
ক্রিপটিক ফেইট

ক্রিপটিক ফেইট ("Cryptic Fate") বাংলাদেশের একটি হেভী মেটাল ব্যান্ড। ১৯৯০-এর দশকের শুরুতে ক্রিপটিক ফেইট ব্যান্ডটি গঠিত হয়। ১৯৮০-এর দশকের ক্ল্যাসিক ব্যান্ডগুলোর মাধ্যমে তারা শুরুতে অনুপ্রাণিত হলেও পরে তাদের শব্দ আরো পরিপক্ব ও অদ্বিতীয় হয়ে ওঠে ও শুরুর অনুপ্রেরণার ছাপটা কাটিয়ে ওঠে। হেভি মেটাল ধারাকে অনুসরণ করে ১৯৯৪ সালে তাদের ১ম স্টুডিও অ্যালবাম এন্ডস আর ফরএভার অ্যালবাম বের হয়, যা পুরোপুরি ইংরেজিতে ছিল। ২০০১ সালে তাদের ২য় স্টুডিও অ্যালবাম শ্রেষ্ঠ বের হয়, যা ছিল একটি কনসেপ্ট অ্যালবাম বাংলাদেশের মুক্তিযুদ্ধকে নিয়ে। ২০০৬ সালে তাদের ৩য় স্টুডিও অ্যালবাম দানব বের হয়। এই অ্যালবামের গানগুলো পুরোপুরি ভিন্ন ধাঁচের ও তাদের প্রাথমিক ধারার গান থেকে সম্পূর্ণ আলাদা। মনেই হবে না যে একই ব্যান্ডের গান।
গীটার - ফারহান
গীটার - সারফারাজ
ভোকাল/বেজ - সাকিব
ড্রামার - রায়েফ আল হাসান রাফা
হ্যানয়

হ্যানয় (, ), ভিয়েতনামের রাজধানী এবং দেশটির দ্বিতীয় বৃহত্তম শহর। আরবান জেলাগুলোতে ২০০৯ সালে শহরটির জনসংখ্যা ছিল ২.৬ মিলিয়ন। এবং মেট্রোপিলিটন এলাকার জনসংখ্যা ছিল ৭ মিলিয়ন। ২০১৫ সালের হিসাব অনুযয়ী এর জনসংখ্যা ৭.৭ মিলিয়ন। ১০১০ সাল থেকে ১৮০২ সাল পর্যন্ত শহরটি গুরুত্বপূর্ণ রাজনৈতিক কেন্দ্র ছিল। নাগুইয়েন রাজবংশের (১৮০২-১৯৪৫) শাসনামলে রাজধানী হিসাবে শহরটির মর্যাদা কিছুটা খর্ব করা হয়। ফ্রেঞ্চ ইন্দোচায়নার রাজধানী হিসাবে ১৯০২ থেকে ১৯৫৪ সাল পর্যন্ত স্বীকৃত ছিল। ১৯৫৪ সাল থেকে ১৯৭৫ সাল পর্যন্ত হ্যানয় উত্তর ভিয়েতনামের রাজধানী ছিল।, ১৯৭৬ সালে ভিয়েতনাম যুদ্ধের পর উত্তর ভিয়েতনাম জয়ী হলে তা অবিভক্ত ভিয়েতনামের রাজধানী হয়।
হানয় ভিয়েতনামের উত্তর অঞ্চলে, ভিয়েতনামের রেড রিভার ডেল্টায়, উপকূলীয় অঞ্চল থেকে প্রায় ৯০ কিমি (৫৬ মা) দূরে অবস্থিত। হ্যানয় তিনটি মূল ধরনের ভূখণ্ড রয়েছে, যা ব-দ্বীপ অঞ্চল, মধ্যভূমি অঞ্চল এবং পার্বত্য অঞ্চল। সাধারণভাবে, ভূখণ্ডটি উত্তর থেকে দক্ষিণে এবং পশ্চিম থেকে পূর্ব দিকে ধীরে ধীরে নিম্নে হয়েছে এবং সমুদ্রপৃষ্ঠ থেকে গড় উচ্চতা ৫ - ২০ মিটার অবধি। পাহাড় এবং পার্বত্য অঞ্চলগুলি শহরের উত্তর এবং পশ্চিম অংশে অবস্থিত। শহরের সবচেয়ে পশ্চিমে উচ্চতম শিখরটির নাম বায় ভিতে, যার উচ্চতা ১২৮১ মিটার।
হানয় প্রচণ্ড বৃষ্টিপাতের সাথে একটি আর্দ্র উষ্ণমন্ডলীয় জলবায়ু (কোপেন সিডব্লিউএ) অঞ্চলে অবিস্থত। শহরটি চারটি স্বতন্ত্র ঋতু সহ উত্তর ভিয়েতনামের সাধারণ জলবায়ু অনুভব করে। মে থেকে আগস্ট পর্যন্ত গ্রীষ্মকাল, এসময় প্রচুর বৃষ্টিপাতের সাথে গরম এবং আর্দ্র আবহাওয়া বিরাজমান। সেপ্টেম্বর থেকে নভেম্বর পর্যন্ত শরত্কাল এ ঋতুতে তাপমাত্রা ও বৃষ্টিপাতের হ্রাস পায়। ডিসেম্বর থেকে জানুয়ারি পর্যন্ত শীতকাল, এসময় আবহাওয়া জাতীয় মান অনুসারে শুষ্ক ও শীতল থাকে। শহরটি শীতকালে সাধারণত মেঘলা এবং কুয়াশাচ্ছন্ন থাকে, ফেব্রুয়ারি এবং মার্চ মাসে প্রতিদিন ১.৫ ঘণ্টার রোদ হয়।
হ্যানয় শহরে প্রতি বছর গড়ে ১,৬১২ মিলিমিটার (৬৩.৫ ইঞ্চি) বৃষ্টিপাত হয়, মে থেকে অক্টোবর মাসের মধ্যে বেশিরভার বৃষ্টিপাত হয়। বছরে গড়ে বৃষ্টিপাতের হয় ১১৪ দিন।
গড় বার্ষিক তাপমাত্রা ২৩.৬° সে (৭৪° ফা), যার গড় আপেক্ষিক আর্দ্রতা ৭৯%। ১৯২৬ সালের মে মাসে সর্বোচ্চ রেকর্ড তাপমাত্রা ছিল ৪২.৮ °সে (১০৯ °ফা), ১৯৫৫ সালের জানুয়ারি মাসে সর্বনিম্ন রেকর্ড করা তাপমাত্রা ছিল ২.৭° সে (৩৭° ফা)।
হ্যানয়ের জনসংখ্যা ক্রমাগত বৃদ্ধি পাচ্ছে (প্রতি বছর প্রায় ৩.৫%), এই শহরটি উত্তর ভিয়েতনামের একটি প্রধান মহানগরী এবং দেশটির রাজনৈতিক কেন্দ্র। এই জনসংখ্যা বৃদ্ধি অবকাঠামোতেও প্রচুর চাপ ফেলছে, যার মধ্যে কিছু পুরানো এবং বিংশ শতাব্দীর প্রথম দিকের।
হ্যানয় ১২টি শহুরে জেলা, ১টি সাধারণ জেলা শহর এবং ১৭টি গ্রামীণ জেলায় বিভক্ত। ২০০৮ সালে যখন হ্যা তোয়কে হ্যানয়ের সাথে একীভূত হয়েছিল, হ্যা ডং একটি নগর জেলায় রূপান্তরিত হয়েছিল এবং সান ট্যয় একটি সাধারণ জেলা শহরে অবনতি হয়েছিল। এগুলি আরও ২২ টি কমন-লেভেল শহরে (বা টাউনলেট), ৩৯৯ টি কমোন এবং ১৪৫ ওয়ার্ডে ভাগ করা হয়েছে।
সয়াবিন

সয়াবিন ("Glycine max") হলো এক প্রকারের শুঁটি জাতীয় উদ্ভিদ। এটির আদি নিবাস পূর্ব এশিয়াতে। এটি একটি বর্ষজীবী উদ্ভিদ। অতিরিক্ত চর্বিবিহীন সয়াবিন দিয়ে তৈরি খাবার প্রাণী দেহের জন্যে প্রয়োজনীয় প্রোটিনের প্রাথমিক উৎস।
ইতিহাস পর্যালোচনা করে জানা যায় মানুষ সয়াবিনের কথা জানে খ্রিস্টপূর্ব ২৮৩৮ থেকেই। সম্রাট শেং নাংগ এর আমল থেকেই সয়াবিন চীন দেশের অন্যতম ফসল। চিন দেশের বই 'পেন সাউ কং মু' তে সয়াবিনের কথা প্রথম জানা যায়। তখনকার দিনে বলা হয়েছিল কৃষি দেবতা 'হো সি'এই গাছ পৃথিবীকে উপহার দেন।
সয়াবিনের গাছ কে মাঝে মাঝে "গ্রেটার বিন" (greater bean)বলা হয়। "সয়া" শব্দটি এসেছে চীনা বা জাপানি 'সয়া সস্'থেকে(,। ভিয়েতনামে সয়াবিন গাছকে বলে đậu tương or đậu nành। সয়াবিন ও সয়াবিনে তৈরি খাবার দুটোকেই জাপানে "ইডামামি"(edamame) বলা হয়। কিন্তু ইংরেজিতে নির্দিষ্ট কিছু খাবারকেই শুধু মাত্র "ইডামামি" (edamame) বলা হয়। সয়াবিন বীজ হতে তেল নিষ্কাশনের পর বৈশিষ্ট্যযুক্ত উদ্ভিজ্জ প্রোটিন পাওয়া যায়। যেটি সয়া গোশত, সয়া খন্ড বা সয়া চাংক নামে পরিচিত।
 সয়াবিন বীজে রয়েছে ২০% ফ্যাট, ৪০% প্রোটিন, ৩৫% কার্বোহাইড্রেট,৫% জল । সয়াবিনের প্রোটিন মানের দিক থেকে প্রাণীজ প্রোটিনের সাথে তুলনা যোগ্য, যা সয়াবিনকে অন্যান্য উদ্ভিদ থেকে আলাদা করে। পরীক্ষায় দেখা গেছে মাছ মাংসের প্রোটিনের মধ্যে সব ধরনের অ্যামিনো অ্যাসিড থাকে না কিন্তু সয়াবিনে অধিকাংশ অ্যামিনো অ্যাসিড থাকে। প্রাণীজ প্রোটিনের পরিবর্তে বিকল্প প্রোটিন হিসাবে নিয়মিত সয়াবিন গ্রহণ করায় প্লাজমা কোলস্টেরলের পরিমাণ ২৩-২৫% কমে।
­সাবান, গ্লিসারিন, রং, মুদ্রণের কালি প্রভৃতি দ্রব্য বাণিজ্যিক উৎপাদনে সয়াবিন অপরিহার্য উপাদান হিসাবে ব্যবহার হয়। কাঁচা সয়াবিন গাছ গবাদি পশুর খাদ্য হিসাবে এবং জমির উর্বরতা বৃদ্ধিতে ব্যবহার হয়।
২৮.৬ গ্রাম প্রোটিনের উৎস মাত্র এক কাপ সয়াবিন যা প্রায় ১৫০ গ্রাম চিকেন ব্রেস্ট হতে প্রাপ্ত প্রোটিনের সমতুল্য অধিকন্তু এই উদ্ভিজ্জ প্রোটিন আনস্যাচুরেটেড ফ্যাট এবং প্রচুর পরিমাণ ফাইবার সমৃদ্ধ। সয়াবিন থেকে যে তেল পাওয়া যায় তা খুবই স্বাস্থ্যসম্মত।।
পেঁপে

পেঁপে (বৈজ্ঞানিক নাম: "Carica papaya") একটি উদ্ভিদ যা Caricaceae পরিবারের সদস্য। একটি ফল যা মানুষ কাঁচা তথা সবুজ অবস্থায় সবজি হিসেবে এবং পাকা অবস্থায় ফল হিসাবে খেয়ে থাকে। এর অনেক ভেষজ গুণও রয়েছে। এর ইউনানী নাম পাপিতা, আরানড খরবূযা। এবং আয়ুর্বেদিক নাম অমৃততুম্বী।
এটি একটি ছোট আকৃতির অশাখ বৃক্ষবিশেষ। লম্বা বো‍টাঁযুক্ত ছত্রাকার পাতা বেশ বড় হয় এবং সর্পিল আকারে কান্ডের উপরি অংশে সজ্জিত থাকে। প্রায় সারা বছরেই ফুল ও ফল হয়। কাঁচা ফল সবুজ, পাকা ফল হলুদ বা পীত বর্ণের। এটি পথ্য হিসেবে ও ব্যবহার হয়। কাঁচা, পাকা দু’ভাবেই খাওয়া যায়; তবে কাঁচা অবস্থায় সবজি এবং পাকলে ফল। কাঁচা ফল বাইরের দিক গাঢ় কালচে সবুজ এবং পাকলে খোসা সহ কমলা রং ধারণ করে। চট্টগ্রাম অঞ্চলে এটি "হঁইয়া" নামে পরিচিত
পেঁপে বাংলাদেশ, ভারত, আমেরিকা, ব্রাজিল ইত্যাদি দেশে হয়ে থাকে।
প্রতি ১০০ গ্রাম পাকা পেঁপেতে যা থাকে তা নিম্নরূপ: 
বাংলাদেশের সর্বত্রই সবজি এবং ফলের জন্য চাষ করা হয়।
পাতা ও অপক্ক ফল তরুক্ষীর সমৃদ্ধ। এই তরুক্ষীরে প্রচুর পরিমাণে হজমকারী এনজাইম প্যাপাইন বিদ্যমান। পাতায় অ্যালকালয়েড, গ্লুকোসাইড এবং ফলে প্রচুর পরিমাণ ভিটামিন আছে।
তরুক্ষীর, পাতা, ফল ও বীজ সবই ব্যবহার্য অংশ। তবে প্রধানত ফলই মানব খাদ্য।
পেঁপে চাষ একটি লাভজনক ব্যাবসা হতে পারে কৃষকদের জন্য। জমিতে পেঁপে চাষ করে ভালো মুনাফা কামানো সম্ভব। এমনকি জমিতে পেঁপে চাষ করার জন্য ভারতের বিহার সরকার কৃষকদের ৭৫ শতাংশ পর্যন্ত ভর্তুকি দিয়ে থাকে। জমিতে পেঁপে গাছ লাগিয়ে কৃষকরা যাতে স্বাবলম্বী হতে পারে এজন্য বিহার সরকার ইন্টিগ্রেটেড হর্টিকালচার স্কিমের মাধ্যমে কৃষকদের ৪৫ হাজার টাকা পর্যন্ত ভর্তুকি দিয়ে থাকে। এই টাকা পেতে হলে বিহার সরকার ১ হেক্টর জমিতে পেঁপে চাষের খরচ নির্ধারণ করেছে ৬০ হাজার টাকা।
রক্তকাশিতে, রক্তার্শে, মূত্রনালীর ক্ষতে, দাদ ও সোরিয়াসিসে, কোষ্ঠকাঠিন্যে এবং কৃমিতে পেঁপে হিতকর। পাকা পেঁপে অর্শরোগ ও কোষ্ঠকাঠিন্য রোগে হিতকর। পেঁপেতে প্রচুর পেপেন এনজাইম আছে যা মানুষের পাকস্থলীতে আমিষ হজমে সাহায্য করে।
পিপি

পিপি লা পিউ (সংক্ষেপে পিপি) ওয়ার্নার ব্রাদার্স এর মেরি মেলোডিস ও লুনি টুনস সিরিজের একটি বিড়াল চরিত্র। এটি প্যারিসের আশপাশ এলাকায় বিচরন করে এবং এর উচ্চারন ও ফেঞ্চ। এটি স্রষ্ঠা চাক জোনস, কণ্ঠ দিয়েছেন মেল ব্ল্যাংক। এর গা থেকে সবসময় দুর্গন্ধ ছড়ায় ফলে সকলে এর থেকে দুরে থাকার চেষ্টা করে। এটি সবসময় রোমান্টিক, এবং এর স্ত্রীলিঙ্গের বিড়াল এর প্রতি আকৃষ্ট হয়।
মোহাম্মদ মোদাব্বের

মোহাম্মদ মোদাব্বের (৬ অক্টোবর ১৯০৮ - ২১ এপ্রিল ১৯৮৪) হলেন বাংলাদেশের একজন বিশিষ্ট সাংবাদিক, শিশুসাহিত্যিক ও বিশিষ্ট সমাজ সেবক। তিনি শিশুসাহিত্যে অবদানের জন্য ১৯৬৫ সালে বাংলা একাডেমি সাহিত্য পুরস্কার লাভ করেন এবং সাংবাদিকতায় অবদানের জন্য ১৯৭৯ সালে বাংলাদেশ সরকার তাকে একুশে পদকে ভূষিত করে।
মোদাব্বের ১৯০৮ সালের ৬ই অক্টোবর পশ্চিমবঙ্গের চব্বিশ পরগণা জেলার বশিরহাট মহকুমার হাড়োয়া গ্রামে জন্মগ্রহণ করেন। তিনি ১৯২২ সালে স্যার আর.এন. মুখার্জী বিদ্যালয় থেকে প্রবেশিকা পরীক্ষায় প্রথম বিভাগে পাস করেন।
মোদাব্বের ১৯২৮ থেকে ১৯৩২ সাল পর্যন্ত সাপ্তাহিক ও দৈনিক দ্য মুসলমান পত্রিকায় সাংবাদিকতা করেন। ১৯৩৩ সালে নেতাজী সুভাষচন্দ্র বসুর ফরওয়ার্ড পত্রিকায় কাজ করেন। ১৯৩৫ সালে সাপ্তাহিক মোহাম্মাদী তে যোগদান করেন। এবং ১৯৩৬ সালে দৈনিক আজাদ পত্রিকায় বার্তা সম্পাদক নিযুক্ত হন। ১৯৪৮ সালে দৈনিক ইত্তেহাদে যোগদান করেন। ১৯৪৯ সালের ১৫ই আগস্ট তিনি ঢাকায় নিজের সম্পাদনায় তিনি পাকিস্তান নামে একটি অর্ধ সাপ্তাহিক পত্রিকা প্রকাশ করেন। এটি ১৯৬৫ সাল পর্যন্ত তার সম্পাদনায় প্রকাশিত হয়েছিলো। ১৯৫১ সালের ডিসেম্বরে দৈনিক মিল্লাত প্রকাশিত হলে তিনি তার প্রধান সম্পাদক নিযুক্ত হন। এছাড়া ১৯৫৮ সালে তিনি পাকিস্তান রেডক্রস পরিচালিত মাসিক জুনিয়র রেডক্রস পত্রিকার সম্পাদক নিযুক্ত হন। তিনি ছিলেন ঢাকা থেকে প্রকাশিত মাসিক মুকুলের সম্পাদক মন্ডলীর সদস্য।
মোদাব্বের ১৯৮৪ সালের ২১শে এপ্রিল মৃত্যুবরণ করেন।
শিশুসাহিত্যঃ
ভ্রমণ কাহীনিঃ
স্মৃতি কথাঃ
জীবনীঃ
সাধারণ জ্ঞানঃ
ট্যাজ

তাসমানিয়ান ডেভিল বা সংক্ষেপে ট্যাজ () হল লুনি টুনস ও মেরি মেলোডি সিরিজের এক কার্টুন চরিত্র। রবার্ট ম্যাককিমসনের সৃষ্ট প্রথম আবির্ভাব "ডেভিল মে হেয়ার" নামের কার্টুনের মাধ্যমে, ১৯ জুন ১৯৫৪ সালে। এটি অস্ট্রেলিয়ার একটি জীব যা প্রচন্ড জোরে অনেকটা টর্নেডোর মত চলাচল করে, প্রায় সব কিছুই এর খাদ্য এবং খাবার অনুসন্ধান তার অন্যতম কাজ। এর কণ্ঠ দিয়েছেন মেল বল্যাংক।
১৯৯১ সালে "ট্যাজ-ম্যানিয়া" নামক কার্টুনে "ট্যাজ" প্রধান চরিত্রে অবতীর্ণ হয়।
সিউল

সিউল (; ; ; ) পূর্ব এশিয়ার রাষ্ট্র দক্ষিণ কোরিয়ার রাজধানী ও বৃহত্তম মহানগরী। এটি দক্ষিণ কোরিয়ার উত্তর-পশ্চিম অংশে হান নদীর তীরে অবস্থিত। সিউল নগরকেন্দ্র থেকে প্রায় ৬০ কিলোমিটার পশ্চিমে পীতসাগর অবস্থিত। শহরটি উত্তর কোরিয়ার সাথে সীমান্ত থেকে মাত্র ৪০ কিলোমিটার দূরত্বে অবস্থিত। সিউল শহরটি দক্ষিণ কোরিয়ার সংস্কৃতি, অর্থনীতি, রাজনীতি, প্রশাসন ও শিল্পকারখানার প্রাণকেন্দ্র। শহরটির মোট আয়তন প্রায় ৬০০ বর্গকিলোমিটার এবং এখানে প্রায় ১০ লক্ষ লোক বাস করে।
সিউল শহরটি দুই হাজার বছরেরও বেশি আগে ১৮ খ্রিস্টপূর্বাব্দে প্রতিষ্ঠিত হয়। ১৩৯৪ সাল থেকে সিউল শহরটি অবিভক্ত কোরিয়ার রাজধানী ছিল। কোরীয় ভাষাতে "সউল" শব্দের অর্থ "রাজধানী। শহরটি সরকারীভাবে হানসোং (১৯১১ সাল পর্যন্ত) বা কিয়োনসোং (১৯১১ থেকে ১৯৪৮ সাল পর্যন্ত) নামে পরিচিত হলেও সাধারণ লোকেরা এটিকে "সউল" বলেই ডাকত। ১৯৪৫ সালে জাপানি ঔপনিবেশিক শাসন থেকে মুক্তিলাভের পর শহরটির নাম সরকারীভাবে "সউল" বা সিউল রাখা হয়। ১৯৪৮ সালে দুই কোরিয়া বিভক্ত হয়ে গেলে সিউল দক্ষিণ কোরিয়ার রাজধানীতে পরিণত হয়।
সিউল শহরটি পর্বত দিয়ে ঘেরা। সবচেয়ে উঁচু পর্বতটি হল শহরের উত্তর প্রান্তে অবস্থিত বুখানসান পর্বত (উচ্চতা ৮৩৬ মিটার)। পূর্ব থেকে পশ্চিমদিকে প্রবহমান হান নদীটি শহরকে দুই ভাগে ভাগ করেছে।
সিউলের ব্যবসাবাণিজ্যিক এলাকাগুলি শহরের কেন্দ্রে ও হান নদীর দক্ষিণ তীরে অবস্থিত। কলকারখানাগুলি শহরের পশ্চিম অংশে (বিশেষ করে ইয়েওংদেউংপো এলাকাতে) অবস্থিত। অন্যদিক অপেক্ষাকৃতি নিম্নবিত্ত আবাসিক এলাকাগুলি শহরের পূর্ব অংশে অবস্থিত। শহরের উত্তর অংশটি পর্বতময় এবং এখানে অনেক উদ্যান ছাড়াও রাষ্ট্রপতির প্রাসাদ বা চোংওয়াদায়ে (নীল বাড়ি) অবস্থিত।
সিউলের জলবায়ু মহাদেশীয় প্রকৃতির। এখানে চারটি ঋতু বিদ্যমান। গ্রীষ্মকালগুলি গরম ও আর্দ্র এবং শীতকালগুলি শীতল ও তুলনামূলকভাবে শুষ্ক। জুলাই থেকে সেপ্টেম্বর মাসে বেশিরভাগ বৃষ্টিপাত হয়।
বর্তমানে সিউল বিশ্বের অন্যতম শীর্ষস্থানীয় শহর হিসেবে পরিগণিত হয়। দ্বিতীয় বিশ্বযুদ্ধের পরে প্রায় অর্ধশতাব্দী ধরে শহরটির বিস্ময়কর অর্থনৈতিক উত্থান ঘটে। জাপানের টোকিও এবং মার্কিন যুক্তরাষ্ট্রের নিউ ইয়র্ক শহর ও লস অ্যাঞ্জেলেসের পরে সিউল শহরের অর্থনীতি বিশ্বের ৪র্থ বৃহত্তম নগর অর্থনীতি। সামসুং, এলজি এবং হুন্দাই-এর মত বৃহৎ পারিবারিক ব্যবসা প্রতিষ্ঠানগুলি শহরের অর্থনীতির মূল চালিকাশক্তি।
শহরটি ১৯৮৮ সালে গ্রীষ্মকালীন অলিম্পিক এবং যৌথভাবে ২০০২ সালের ফিফা বিশ্বকাপ আয়োজন করে।
সিউল শহরে প্রতি বছর ১ কোটিরও বেশি পর্যটক বেড়াতে আসে। ফলে এটি বিশ্বের ৯ম সর্বোচ্চ দর্শিত শহর।
মুহম্মদ মনসুর উদ্দিন

মুহম্মদ মনসুর উদ্দিন (৩১ জানুয়ারি ১৯০৪ – ১৯ সেপ্টেম্বর ১৯৮৭) ছিলেন বাংলাদেশী লোকসঙ্গীত, লোকসাহিত্য সংগ্রাহক ও লোকসাহিত্যবিশারদ। তিনি সাহিত্যে অবদানের জন্য ১৯৬৫ সালে বাংলা একাডেমি পুরস্কার ও ১৯৮৪ সালে স্বাধীনতা পুরস্কার এবং শিক্ষায় অবদানের জন্য ১৯৭৬ সালে একুশে পদক লাভ করেন।
১৯০৪ সালে পাবনা জেলার সুজানগর উপজেলার মুরারিপুর গ্রামে জন্মগ্রহণ করেন। পিতার নাম জায়দার আলী মাতার নাম জিউয়ারুন নেসা।
১৯২১ সালে কৃতিত্বের সঙ্গে প্রবাশিকা পরীক্ষায় উত্তীর্ণ হন। ১৯২৬ সালে বি এ পাস করেন। ১৯২৮ সালে কলিকাতা বিশ্ববিদ্যালয় থেকে বাংলা ভাষা ও সাহিত্যে প্রথম শ্রেণীতে উত্তীর্ণ হন।মুহম্মদ মনসুর উদ্দীন ছাত্র হিসেবে মেধাবী ছিলেন । কলকাতা বিশ্ববিদ্যালয় থেকে ইন্ডিয়ান ভার্নাকুলার্সে প্রথম শ্রেণীতে তৃতীয় স্থান অধিকার করে তিনি এমএ পাস করেন। তার আগে আর কোনো মুসলিম ছাত্র প্রথম শ্রেণী পায়নি ।মাত্র দশম শ্রেণীতে পড়ার সময় তিনি লোকসাহিত্য সংগ্রহের কাজ শুরু করেন।লোকসাহিত্য সংগ্রহে মুহম্মদ মনসুর উদ্দীনের আত্মনিবেদন ঘটে প্রবাসী পত্রিকা পাঠে, যা কলকাতা থেকে প্রকাশিত হত এবং পত্রিকাটির ওই সংখ্যায় রবীন্দ্রনাথ ঠাকুরের সংগৃহীত লালনের গান ছাপা হয়, যা কিশোর কবি মুহম্মদ মনসুর উদ্দীনকে লালনের গান সংগ্রহে অনুপ্রেরণা জোগায় ।পরবর্তী সময়ে প্রত্যক্ষ অনুপ্রেরণা পেয়েছিলেন তিনি রবীন্দ্রনাথ ঠাকুরের কাছ থেকে। আহমদ শরীফের ভাষায়: নব যৌবনে রবীন্দ্রনাথের স্নেহধন্য ও অবনীন্দ্রনাথের আদরপুষ্ট হয়েছিলেন।
কর্মজীবন শুরু করেন ১৯৩১ সালে সরকারি চাকুরি দিয়ে, স্কুল সাব ইন্সপেক্টর রূপে। বিভিন্ন কলেজে অধ্যাপনার পর চাকুরি শেষ করেন ১৯৫৯ সালে বাংলা ভাষা ও সাহিত্যের প্রফেসর হিসেবে। ১৯৫২ সালে সরকারি মাসিক পত্রিকা মাহে নও এর সম্পাদক ছিলেন ছয় মাসের জন্য। 
মুহম্মদ মনসুর উদ্দীনের প্রথম সংগ্রহ ছিল নিজ গ্রাম পাবনার মুরারীপুরের প্রেমদাস বৈরাগীর কাছ থেকে সংগৃহীত লালনের একটি গান পাঠিয়ে দেন প্রবাসীতে যা ছাপা হয় ১৩৩০ সালের আশ্বিন সংখ্যায়। তার মাধ্যমে আমরা পেয়েছি ত্রয়োদশ খণ্ডে হারামণির মতো লোকসংগীতের অমূল্য সংগ্রহ। এছাড়াও তিনি লিখেছেন বাংলা সাহিত্যে মুসলিম সাধনার মতো তিন খণ্ডে বিভক্ত গবেষণাগ্রন্থ। তার রচিত মোট গ্রন্থসংখ্যা ৪২টি। অমূল্য সব কাজের স্বীকৃতি হিসেবে দেশে-বিদেশে পেয়েছেন অনন্য সব সম্মান, স্বীকৃতি, সংবর্ধনা, পদক। তার জীবনের শতাব্দীর কয়েক দশক তিনি কাটিয়েছেন রাজধানী ঢাকাতেই। তার ছিল হুঁকোবিলাস, জুতা ও ইংরেজিপ্রীতি।তিনি আসলে ছিলেন এক বিশ্ব মানব। বাউল-ফকিরদের সঙ্গে তার ছিল নিবিড় যোগাযোগ। তাকে নিয়ে আসাদ চৌধুরী লিখেছেন: যে-গভীর সত্যবাণী নিরক্ষর গীতিকার কবিদের/ ঠোঁটে ঠোঁটে কেঁদে উঠেছিলো—/ তাকে তুমি ছড়ালে নিখিলে।
১৯৮৭ সালের ১৯শে সেপ্টেম্বর
তামাক

তামাক গাছের আদি নিবাস উত্তর ও দক্ষিণ আমেরিকায়। তামাক গাছের শুকানো পাতাকে তামাক বা তাম্বাকু বলা হয়। তামাক গাছ ১২-১৮ ইঞ্চি লম্বা হয়। তামাক অত্যন্ত নেশাদায়ক পদার্থ। তামাকে আগুন দিয়ে সিগারেট, বিড়ি, চুরুট, হুঁকো, গাঁজা, পাইপ এবং অন্যান্য ধূমপানের মাধ্যম প্রস্তুত করা হয়। ধূমপান ছাড়াও তামাক নানা রকম ভাবে ব্যবহার হয়, যেমন চিবিয়ে (জর্দা, যা পানের সাথে খাওয়া হয়, গুটকা, খৈনি, পান মশলা, মাওয়া), ঠোঁটের ফাঁকে গুঁজে (যেমন গুল), বা নাকে ঠুসে (নস্যি)।
তামাকের মূল নেশাদায়ক উপাদান নিকোটিন এক প্রকারের স্নায়ুবিষ (নিউরোটক্সিন) যা এক ধরনের অ্যাসিটাইলকোলিন রিসেপ্টরের (কোলিনার্গিক অ্যাসিটাইলকোলিন রিসেপ্টর) উপর কাজ করে। কিন্তু তামাকের ধোঁয়াতে নিকোটিন ছাড়াও নানা ক্যান্সারপ্রদায়ী পদার্থ থাকে। যেমন, বেঞ্জোপাইরিন ইত্যাদি বহুচক্রী আরোমাটিক যৌগ। তামাক অত্যন্ত বিষাক্ত পদার্থ। একখানি সিগারেটে যতখানি তামাক আছে তা চিবিয়ে খেলে পুরপুরি শরীরে যদি প্রবেশ করত, তা থেকে দ্রুত মৃত্যু অনিবার্য। তবে ধূমপানের ফলেও ধীরে ধীরে আয়ু কমে আসতে থাকে- শুধু ক্যান্সারের প্রবণতার জন্যেই নয়, হৃদরোগের জন্যেও বটে।
তামাকের ইংরেজি ‘Tobacco’ এসেছে স্প্যানিশ ""tabaco"" শব্দ থেকে। ধারণা করা হয় এই শব্দটির উৎপত্তি আরাওয়াকান ভাষা থেকে। ক্যারিবীয় অঞ্চলের তাইনো ভাষাতে এটি তামাক পাতার রোল অথবা ইংরেজি Y বর্ণের আকৃতির ধূমপানের একটি নলকে বোঝায়। .
যাহোক, ১৪১০ সাল থেকে একই রকম স্প্যানিশ ও ইতালীয় শব্দ ঔষধী উদ্ভিদ বোঝাতে ব্যবহার করা হয়েছে। 
আমেরিকা মহাদেশের দেশ মেক্সিকোতে ৬০০-৭০০ খ্রিস্টাব্দের দিকেও তামাক চাষের প্রমাণ পাওয়া গিয়েছে। ন্যাটিভ আমেরিকানদের মাঝে তামাক চাষ প্রচলিত ছিল। ধুম্রপান ছাড়াও বিনিময়ে মাধ্যম হিসেবে তারা তামাক পাতা ব্যবহার করতো। কিছু কিছু সমাজে তামাক পাতাকে স্রষ্টার উপহার বিবেচনা করে তামাক সেবন স্রষ্টার সাথে যোগাযোগের মাধ্যম হিসেবে বিবেচিত হতো।
আমেরিকা মহাদেশে ইউরোপীয়দের পা ফেলার সাথে সাথে বিনিময়ের মাধ্যম হিসেবে তামাক পাতা ব্যবহার শুরু হয়। স্পেনের রাজা ফিলিপ II এর আদেশে ১৫৫৯ সনে তামাকের বীজ ইউরোপে নিয়ে আসা হয়। কিউবা ও ক্যারিবিয়ান দ্বীপুঞ্জের অন্যান্য জায়গায় ১৮শতকের দিকে তামাক বিক্রয়ের জন্য চাষাবাদ করা হত। 
ভারতের অন্ধ্রপ্রদেশের গুন্টুর শহরে তামাক বোর্ড অবস্থিত। ভারতে নিবন্ধিত তামাক চাষী সর্বসাকুল্যে ৯৬ হাজার ৮৬৫ জন। এছাড়াও নিবন্ধনহীন আরো অনেক চাষী তামাক চাষের সাথে জড়িত। ভারতের প্রায় ০.২৫% চাষাবাদযোগ্য জমিতে তামাক পাতার চাষ হয়। ২০১০ সালের এক সমীক্ষা অনুযায়ী দেশিতিতে প্রায় ৩,১২০ ধরনের তামাকজাত দ্রব্য উৎপাদনের কারখানা রয়েছে। 
গাছের কোষ বিজ্ঞান নিয়ে গবেষণা করতে কয়েক প্রজাতির তামাক গাছের ব্যবহার বিজ্ঞানীরা করে থাকেন। আধুনিক কৃষি জীবপ্রকৌশলীর উন্নতিতে তামাক গাছকে মডেল করে গবেষণা চালানো হয়েছে। ১৯৮২ সালে সর্বপ্রথম জীনপ্রকৌশল ব্যবহার করে এন্টিবায়োটিক প্রতিরোধক্ষমতা সম্পন্ন তামাক গাছে নকশা করা হয়। জীনগতভাবে পরিবর্তন আনা বা ট্রান্সজেনিক শস্যের মধ্যে তামাক গাছই সর্বপ্রথম মাঠ পর্যায়ে চাষাবাদ করা হয়। ১৯৩৩ সালে চীন সর্বপ্রথম বাণিজ্যিকভাবে ট্রানজেনিক তামাক চাষের বৈধতা দেয়, যা প্রথম কোন ট্রান্সজেনিক উদ্ভিদ হিসেবে চাষাবাদের বৈধতা পায়।
সেসিল টার্টল

সেসিল টার্টল, ওয়ার্নার ব্র্রস লুনি টিউনস এবং মেরি মেলোডি সিরিজ চলচ্চিত্রের একটি কাল্পনিক চরিত্র। এটি একটি কচ্ছপ। স্রষ্ঠা টেক্স এভেরি, ১৫ ই মার্চ ১৯৪১ সালে মুক্তি পাওয়া টর্টয়েস বিটস হেয়ার এনিমেশন ছবিতে প্রথম আবির্ভাব। কণ্ঠ দিয়েছেন মেল ব্ল্যাংক।
দার্শনিক

দার্শনিক হলো এমন একজন ব্যক্তি যিনি জ্ঞানের অন্তর্নিহিত ভিত্তি, প্রকৃতি এবং সীমাবদ্ধতা, সত্য, বাস্তবতা, নৈতিকতা, চেতনা, ভাষা এবং যুক্তি সম্পর্কে প্রশ্নের সাথে যুক্ত একটি শাখা অধ্যয়ন করেন, যাকে দর্শন বলা হয়। দার্শনিকরা সাধারণত এই প্রশ্নগুলির উত্তর খুঁজে পেতে যুক্তি, যুক্তি এবং পর্যবেক্ষণ ব্যবহার করেন।
দর্শনের অনেকগুলি বিভিন্ন শাখা রয়েছে, যার মধ্যে রয়েছে:
দার্শনিকরা প্রায়শই তাদের কাজের জন্য সমালোচিত হন, কারণ তারা প্রায়শই ঐতিহ্যগত ধারণাগুলিকে চ্যালেঞ্জ করেন এবং নতুন ধারণা প্রদান করেন। যাইহোক, দার্শনিকরা সমাজে গুরুত্বপূর্ণ ভূমিকা পালন করেন, কারণ তারা আমাদের চিন্তাভাবনাকে চ্যালেঞ্জ করে এবং আমাদের বিশ্বকে নতুনভাবে দেখতে সাহায্য করে
এখানে কিছু বিখ্যাত দার্শনিকের নাম দেওয়া হল:Socratic
দার্শনিকরা সমাজে গুরুত্বপূর্ণ ভূমিকা পালন করেন, কারণ তারা আমাদের চিন্তাভাবনাকে চ্যালেঞ্জ করে এবং আমাদের বিশ্বকে নতুনভাবে দেখতে সাহায্য করে। দার্শনিকদের কাজ আমাদেরকে আমাদের চারপাশের বিশ্বকে আরও ভালভাবে বুঝতে এবং আমাদের জীবনে আরও সচেতন সিদ্ধান্ত নিতে সাহায্য করে।
কিছু উল্লেখযোগ্য দার্শনিকদের মধ্যে রয়েছে:
মহাদেশ

মহাদেশ বলতে পৃথিবীর বিভিন্ন বৃহৎ অঞ্চলকে বোঝায়। মহাদেশগুলো সাধারণত কোনো সুনির্দিষ্ট মানদণ্ডের দ্বারা নির্ধারিত নয়, বরং কোনো প্রচলিত প্রথা দ্বারা নির্ধারিত হয়, যার ফলে মহাদেশের সংখ্যা ৪ থেকে ৭ পর্যন্ত হতে পারে। বেশিরভাগ ইংরেজিভাষী দেশ নিম্নলিখিত ৭টি অঞ্চলকে মহাদেশ হিসাবে স্বীকৃতি দেয় (বড় থেকে ছোট ক্রমানুযায়ী): এশিয়া, আফ্রিকা, উত্তর আমেরিকা, দক্ষিণ আমেরিকা, অ্যান্টার্কটিকা, ইউরোপ ও অস্ট্রেলিয়া। অন্যান্য প্রথায় এই ৭টি অঞ্চলের মধ্যে কিছু অঞ্চলকে একত্রিত করা হয়; যেমন উত্তর ও দক্ষিণ আমেরিকাকে একত্রিত ক'রে আমেরিকা মহাদেশ, এশিয়া ও ইউরোপকে একত্রিত ক'রে ইউরেশিয়া মহাদেশ এবং এশিয়া, আফ্রিকা ও ইউরোপকে একত্রিত ক'রে আফ্রো-ইউরেশিয়া মহাদেশ।
সামুদ্রিক দ্বীপকে অনেকসময় নিকটবর্তী মহাদেশের অন্তর্গত হিসাবে ধরা হয়, যার মাধ্যমে সমগ্র ভূপৃষ্ঠকে বিভিন্ন মহাদেশে ভাগ করা যায়। এই প্রথা অনুযায়ী প্রশান্ত মহাসাগরের বেশিরভাগ দ্বীপরাষ্ট্র ও অঞ্চলকে অস্ট্রেলিয়া মহাদেশের সাথে একত্রিত ক'রে ওশেনিয়া অঞ্চল গঠন করা হয়।
ভূতত্ত্বে মহাদেশ বলতে পৃথিবীর এক প্রধান ভূখণ্ডকে বোঝায়, যার মধ্যে শুষ্ক ভূমি ও মহীসোপান উভয়ই অন্তর্গত। এই ভূতাত্ত্বিক মহাদেশগুলো বিভিন্ন ভূত্বকীয় পাতের অন্তর্গত সাতটি বৃহৎ মহাদেশীয় ভূত্বকের সাথে সম্পর্কিত। তবে এর মধ্যে মাদাগাস্কারের মতো মহাদেশীয় খণ্ড অন্তর্গত নয়। কেবল পৃথিবীতেই মহাদেশীয় ভূত্বকের অস্তিত্ব আছে বলে মনে করা হয়।
বিংশ শতাব্দীতে মহাদেশীয় প্রবাহ তত্ত্ব স্বীকৃতি লাভ করেছিল, যার মতে কয়েক কোটি বছর আগে গঠিত প্যানজিয়া অতিমহাদেশ ভেঙে গিয়ে বর্তমান মহাদেশগুলো গঠিত হয়।
ইংরেজিভাষী জগতে ভূগোলবিদরা অনেকসময় অস্ট্রেলিয়া মহাদেশের সঙ্গে প্রশান্ত মহাসাগরের বেশিরভাগ দ্বীপরাষ্ট্র ও অঞ্চলকে একত্রিত করে ওশেনিয়া অঞ্চলের কথা বলেন।
দক্ষিণ আমেরিকা

দক্ষিণ আমেরিকা পৃথিবীর চতুর্থ বৃহত্তম মহাদেশ। মহাদেশটির আয়তন ১,৭৮,২০,৯০০ বর্গকিলোমিটার, যা পৃথিবীর মোট স্থলভাগের ১২%। আয়তনের দিকে থেকে এশিয়া, আফ্রিকা ও উত্তর আমেরিকার পরেই এর স্থান। বিষুবরেখা ও মকরক্রান্তির দুই পাশ জুড়ে এর বিস্তৃতি। মহাদেশটি উত্তরে পানামা স্থলযোটকের মাধ্যমে মধ্য ও উত্তর আমেরিকার সাথে যুক্ত। উত্তরে ক্যারিবীয় সাগর থেকে দক্ষিণে হর্ন অন্তরীপ পর্যন্ত মহাদেশটির দৈর্ঘ্য ৭,৪০০ কিলোমিটার। আর পূর্ব-পশ্চিমে এর সর্বোচ্চ দৈর্ঘ্য, আটলান্টিক মহাসাগরের উপকূলে অবস্থিত ব্রাজিলের পুন্তা দু সেইক্সাস থেকে প্রশান্ত মহাসাগরীয় উপকূলে অবস্থিত পেরুর পুন্তা পারিনিয়াস পর্যন্ত, ৫,১৬০ কিলোমিটার।
২০০৬ সালে দক্ষিণ আমেরিকার প্রাক্কলিত জনসংখ্যা ছিল ৩৭ কোটি ৬০ লক্ষ, যা পৃথিবীর মোট জনসংখ্যার ৬%। এই মহাদেশে ১২টি রাষ্ট্র আছে। এদের মধ্যে ১০টি রাষ্ট্র লাতিন: আর্জেন্টিনা, বলিভিয়া, ব্রাজিল, চিলি, কলম্বিয়া, ইকুয়েডর, প্যারাগুয়ে, পেরু, উরুগুয়ে, এবং ভেনেজুয়েলা। দুইটি রাষ্ট্র লাতিন নয়। এই দুটি রাষ্ট্রের মধ্যে গায়ানা যুক্তরাজ্যের এবং সুরিনাম নেদারল্যান্ডসের প্রাক্তন উপনিবেশ ছিল। ব্রাজিল ছিল পর্তুগালের উপনিবেশ। আর্জেন্টিনা, বলিভিয়া, চিলি, কলম্বিয়া, ইকুয়েডর, প্যারাগুয়ে, পেরু, উরুগুয়ে, এবং ভেনেজুয়েলা এই ৯ টি দেশ ছিল স্পেনের উপনিবেশ। এসব দেশের ভাষাও স্পেনিস। ব্রাজিলের ভাষা পর্তুগিজ, সুরিনামের ভাষা ডাচ এবং গায়ানার ভাষা হচ্ছে ইংরেজি। এছাড়া দক্ষিণ আমেরিকাতে ফ্রেঞ্চ গায়ানা বা গুইয়ান নামে ফ্রান্সের একটি জেলা সমমর্যাদার দেপার্ত্যমঁ রয়েছে। এটি এক সময় ফ্রাঞ্চের উপনিবেশ ছিল। মহাদেশটি থেকে বিরাট দূরত্বে প্রশান্ত মহাসাগরে অবস্থিত অনেকগুলি প্রশাসনিক অঞ্চল আছে, যেগুলি দক্ষিণ আমেরিকান বিভিন্ন রাষ্ট্রের অংশ। এদের মধ্যে আছে চিলির হুয়ান ফের্নান্দেস দ্বীপপুঞ্জ ও ইস্টার দ্বীপ, এবং ইকুয়েডরের গালাপাগোস দ্বীপপুঞ্জ। উপকূলের কাছে অবস্থিত মহাসাগরীয় অঞ্চলগুলির মধ্যে আছে আটলান্টিক মহাসাগরে অবস্থিত ব্রাজিলের ফের্নান্দু দি নোরোনিয়া দ্বীপপুঞ্জ। দক্ষিণে আছে যুক্তরাজ্যের ফকল্যাণ্ড দ্বীপপুঞ্জ। এই দ্বীপপুঞ্জটিকে আর্জেন্টিনা ইসলাস মালবিনাস নামে ডাকে এবং এগুলিকে নিজেদের বলে দাবী করে। দক্ষিণ আমেরিকার তটরেখা তুলনামূলকভাবে নিয়মিত প্রকৃতির, তবে একেবারে দক্ষিণে ও দক্ষিণ-পশ্চিমে অনেক ফিয়ডের্র উপস্থিতির কারণে তটরেখা অত্যন্ত ভগ্ন।